Zmluva o dielo č. ......

uzatvorená podľa § 536 až 565 zákona č. 513/1991 Zb. Obchodný zákonník

v znení neskorších predpisov (ďalej len „zmluva“)

**Článok I.**

**Zmluvné strany**

1. **Objednávateľ:**

Názov: **Národná banka Slovenska**

Sídlo: Imricha Karvaša č. 1, 813 25 Bratislava

zastúpený:

IČO: 30 844 789

IČ DPH: SK2020815654

DIČ: 2020815654

Bankové spojenie. Národná banka Slovenska

Číslo účtu: IBAN SK07 0720 0000 0000 0000 1919

(ďalej iba „objednávateľ“ v príslušnom gramatickom tvare)

a

1. **Zhotoviteľ:**

Obchodné meno: <vyplní uchádzač>

Sídlo: <vyplní uchádzač>

Zapísaný : uviesť zápis v OR SR alebo ŽR SR

zastúpený: <vyplní uchádzač>

oprávnený rokovať vo veciach zmluvných: <vyplní uchádzač>

oprávnený rokovať vo veciach technických: <vyplní uchádzač>

IČO: <vyplní uchádzač>

IČ DPH <vyplní uchádzač>

bankové spojenie: <vyplní uchádzač>

číslo účtu: <vyplní uchádzač>

(ďalej len „zhotoviteľ“ v príslušnom gramatickom tvare) (objednávateľ a zhotoviteľ spolu aj ako „zmluvné strany“)

**Článok II.**

**Preambula**

Túto zmluvu uzatvárajú objednávateľ a zhotoviteľ ako výsledok realizácie verejného obstarávania podľa § 113 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) za účelom zabezpečenia realizácie diela **“Úprava areálu vo VÚZ Bystrina“**

**Článok III.**

**Predmet zmluvy**

1. Zhotoviteľ sa zaväzuje pre objednávateľa zhotoviť dielo **„Úprava areálu vo VÚZ Bystrina“** a to v rozsahu podľa:
	* realizačnej projektovej dokumentácie, ktorú vypracovala projekčná spoločnosť FUTURA – A, spol. s r.o., Bratislava v období január 2018
	* právoplatného územného rozhodnutia č.j. 743/2016/3-Sd zo dňa 14.11.2016 vydané Mestom Vysoké Tatry
	* právoplatného povolenia na uskutočňovanie vodných stavieb zo dňa 17.2.2017 vydané Okresným úradom Poprad
	* oznámenia k ohláseniu stavebných úprav ....... záznam č. ....zo dňa ...., ktoré vydalo Mesto Vysoké Tatry <vyplní verejný obstarávateľ>
	* cenovej ponuky zhotoviteľa zo dňa <vyplní uchádzač>
2. Predmetom zmluvy je realizácia stavebného diela v rozsahu danom realizačnou projektovou dokumentáciou a ponukovým rozpočtom, ktorý tvorí Prílohu č.1 tejto zmluvy.
3. Zhotoviteľ zhotoví dielo vo vlastnom mene a na vlastnú zodpovednosť a za podmienok dohodnutých v tejto zmluve o dielo. Zhotoviteľ sa zaväzuje vykonať dielo v rozsahu a kvalite podľa tejto zmluvy a projektovej dokumentácie, prípadne s jej dohodnutými zmenami, v súlade so stavebnými a inými povoleniami potrebnými pre výstavbu diela, vyjadreniami dotknutých organizácií a orgánov štátnej správy, všeobecne záväznými právnymi predpismi, platnými technickými normami, najmä STN, STN EN, ako aj pokynmi objednávateľa, s ktorými bol zhotoviteľ oboznámený. Súčasťou diela sú tiež všetky revízie, skúšky, merania, ktoré je potrebné vykonať pred začatím komplexného vyskúšania, vrátane komplexného vyskúšania.
4. Zhotoviteľ potvrdzuje, že sa v plnom rozsahu zoznámil s rozsahom a povahou diela, že sú mu známe technické, kvalitatívne a iné podmienky k realizácii diela a že disponuje takými technickými, materiálnymi a personálnymi kapacitami, oprávneniami a odbornými znalosťami, ktoré sú k riadnemu vykonaniu diela potrebné.
5. Bez písomného súhlasu objednávateľa nemôžu byť pre realizáciu diela použité iné materiály, výrobky a zariadenia alebo vykonané zmeny oproti realizačnej projektovej dokumentácii.
6. Zmluvné strany sa dohodli, že zmluvné dielo bude odovzdané a prevzaté ako celok s výnimkou prípadu uvedeného v bode 7 tohto článku, dielo bude odovzdané po jeho úspešnom kvalitatívnom a technickom vyskúšaní, preukazujúcom parametre diela predpísané touto zmluvou, realizačným projektom stavby a príslušnými platnými STN a STN EN podpisom zápisu o odovzdaní a prevzatí diela zástupcami oboch zmluvných strán.
7. Zmluvné strany sa počas realizácie diela môžu dohodnúť, že stavebné objekty: S09 Preložka verejného vodovodu a S08 Dažďová kanalizácia pre účely kolaudačného konania protokolárne odovzdajú a prevezmú pred termínom ukončenia realizácie diela. Pre vylúčenie pochybností platí, že zmluvné strany podpíšu zápis o odovzdaní a prevzatí týchto stavebných objektov, pričom zhotoviteľ je povinný odovzdať objednávateľovi príslušnú dokumentáciu a následne budú tieto stavebné objekty prevzaté zhotoviteľom ako súčasť staveniska.
8. Zhotoviteľ sa zaväzuje, že dielo bude pred odovzdaním objednávateľovi riadne dokončené ako celok s výnimkou prípadu uvedeného v bode 7 tohto článku s vykonaním skúšok, preukazujúcich kvalitu, funkčnosť, a dodržanie parametrov dohodnutých v tejto zmluve a predpísaných projektom stavby pre realizáciu diela.
9. Objednávateľ sa zaväzuje riadne ukončené dielo prevziať a zaplatiť zaň dohodnutú cenu v súlade s touto zmluvou o dielo.
10. Zhotoviteľ vyhlasuje, že riadne a zodpovedne skontroloval všetky odovzdané podklady a projektovú dokumentáciu k vykonaniu diela a na týchto podkladoch nenašiel žiadne vady a omyly. Vzhľadom na túto skutočnosť bude zhotoviteľ niesť všetky budúce náklady vzniknuté z dôvodu omylu zhotoviteľa pri tvorbe cenovej kalkulácie vykonania diela. Zhotoviteľ je napriek tomu na takéto chyby povinný objednávateľa bez zbytočného odkladu upozorniť, a to kedykoľvek ich zistí; uvedené nemá vplyv na predtým uvedené povinnosti. Zhotoviteľ je povinný upozorniť na nesprávnosť, prípadne nevhodnosť pokynov zadaných objednávateľom. Zhotoviteľ ďalej vyhlasuje, že mu je známy rozsah prác a výkonov vyžadovaných touto zmluvou o dielo a že mu sú známe všetky podstatné okolnosti na riadne a včasné vykonanie diela.
11. Zhotoviteľ pri podpise tejto zmluvy vyhlasuje, že sa dôkladne oboznámil s celou zadávacou dokumentáciou predmetu diela podľa čl. III ods. 1 tejto zmluvy, že proti nej nemá námietky a že s ňou súhlasí.
12. V zmysle § 542 ods. 1 zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“) prechádza akákoľvek časť a/alebo súčasť diela zhotovená zhotoviteľom priamo do vlastníctva objednávateľa, a to okamihom zhotovenia (spracovania). Nebezpečenstvo škody na zhotovovanej veci však do doby úplného odovzdania celého diela znáša v zmysle príslušného ustanovenia tejto zmluvy zhotoviteľ.
13. Zhotoviteľ sa zaväzuje, že v zmluvách uzavretých so svojimi jednotlivými subdodávateľmi nebude dohodnutá tzv. výhrada vlastníctva, teda také ustanovenie, ktoré by stanovovalo, že zhotovované dielo alebo akákoľvek jeho časť je až do úplného zaplatenia ceny za dielo vo vlastníctve subdodávateľa. Dielo musí vždy priamo prechádzať do vlastníctva objednávateľa podľa tejto zmluvy. Za akékoľvek porušenie tejto povinnosti vzniká zhotoviteľovi povinnosť zaplatiť objednávateľovi zmluvnú pokutu vo výške 1.000,- eur (slovom: jedentisíc eur) bez DPH. Objednávateľ je oprávnený vyžiadať si na nahliadnutie zmluvy uzavreté medzi zhotoviteľom a jeho subdodávateľmi a zhotoviteľ je povinný mu tieto predložiť. Na žiadosť objednávateľa zabezpečí zhotoviteľ na vlastné náklady príslušné kópie vyžiadaných zmlúv. Akékoľvek zmluvy uzatvárané medzi zhotoviteľom a subdodávateľmi nesmú obsahovať ustanovenia o dôvernosti informácií vo vzťahu k NBS, t.j. k objednávateľovi. Kedykoľvek o to objednávateľ požiada, je zhotoviteľ povinný poskytnúť objednávateľovi všetky informácie a podklady súvisiace s vykonávaním diela podľa tejto zmluvy.
14. Zhotoviteľ potvrdzuje, že podľa § 41 ods. 3 zákona o verejnom obstarávaní uviedol v Prílohe č. 5 tejto zmluvy údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Zhotoviteľ je povinný bezodkladne oznámiť objednávateľovi akúkoľvek zmenu údajov o subdodávateľovi uvedených v predchádzajúcej vete. Poskytnutie predmetu zmluvy prostredníctvom subdodávateľa nezbavuje zhotoviteľa povinnosti a zodpovednosti za riadne plnenie predmetu zmluvy.
15. Počas trvania tejto zmluvy je zhotoviteľ oprávnený zmeniť subdodávateľa uvedeného v Prílohe č. 5 tejto zmluvy výlučne na základe písomného oznámenia a  písomného odsúhlasenia zo strany objednávateľa. Objednávateľ má právo odmietnuť odsúhlasiť subdodávateľa a požiadať Zhotoviteľa o určenie iného subdodávateľa. Zhotoviteľ je povinný žiadosti Objednávateľa podľa predchádzajúcej vety bezodkladne vyhovieť a navrhnúť iného subdodávateľa, pričom tento subdodávateľ musí spĺňať v tejto zmluve uvedené podmienky.

Pred začatím prác zhotoviteľ predloží menný zoznam pracovníkov vrátane pracovníkov jeho subdodávateľov minimálne 3 pracovné dni vopred za účelom zabezpečenia vstupu na stavenisko.

1. Zmluvné strany uzatvoria v zmysle ust. § 18 zákona o verejnom obstarávaní dodatok k zmluve, ktorým sa mení rozsah alebo obsah diela vyplývajúci z tejto zmluvy, ak vznikne potreba zmeny obsahu alebo rozsahu diela, ktorá nebola predvídateľná v čase uzatvorenia tejto zmluvy (ďalej len „naviac práce“). Podkladom na uzatvorenie tohto dodatku bude písomný súhlas objednávateľa s naviac prácami alebo písomná požiadavka objednávateľa na naviac práce. Odsúhlasovanie naviac prác sa bude riadiť Štatútom zmenového konania stavby, ktorý tvorí Prílohu č. 2 tejto zmluvy. Cenu diela uvedenú v článku V. tejto zmluvy je prípustné v tomto prípade zmeniť, ak naviac práce budú mať na ňu preukázateľný vplyv. Zhotoviteľ berie na vedomie, že dodatky k tejto zmluve budú uzatvorené iba v prípade, ak ich uzavretie bude v súlade s ust. § 18 zákona o verejnom obstarávaní.
2. V prípade zmeny ceny diela podľa ods. 15 tohto článku tejto zmluvy naviac práce budú ocenené podľa jednotkových cien uvedených v jednotlivých položkách podľa Prílohy č. 1 Ponukový rozpočet zhotoviteľa.
3. V prípade zmeny ceny diela podľa ods. 15 tohto článku tejto zmluvy a nemožnosti ocenenia naviac prác podľa odseku 16 tohto článku tejto zmluvy, t.j. ak uvedená položka nebude v ponukovom rozpočte zhotoviteľa, budú tieto naviac práce ocenené individuálnou kalkuláciou vo výške ekonomicky oprávnených nákladov podľa zákona o cenách, maximálne však do výšky rozpočtových cien uvedených v aktuálnej verzii rozpočtového programového systému CENKROS.
4. Zhotoviteľ bude akceptovať zníženie ceny v prípade, ak sa časť diela na podnet objednávateľa nebude realizovať; uvedená skutočnosť bude oznámená zhotoviteľovi.

**Článok IV.**

**Čas a miesto plnenia**

1. Miesto realizácie predmetu zmluvy: Areál viacúčelového zariadenia „Bystrina“ Národnej banky Slovenska, Nový Smokovec 21, Vysoké Tatry.
2. Termín realizácie diela:
3. Začatie realizácie diela: do 7 dní odo dňa nadobudnutia účinnosti tejto zmluvy
4. Ukončenie realizácie: do 4 mesiacov odo dňa nadobudnutia účinnosti tejto zmluvy
5. Postupové termíny realizácie diela predstavujú:
6. objekt SO 09 Preložka verejného vodovodu do 30 dní od začiatku realizácie diela
7. objekt SO 08 Dažďová kanalizácia a SO 02 Multifunkčná spevnená plocha do 60 dní od začiatku realizácie diela
8. objekt SO 05 Detské ihrisko a objekt SO 07 Multifunkčné ihrisko do 90 dní od začiatku realizácie diela
9. Podrobný Grafický časový harmonogram realizácie diela tvorí Prílohu č. 3 tejto zmluvy, je záväzný a môže byť zmenený iba s písomným súhlasom objednávateľa.
10. V prípade odôvodnenej potreby zmeny termínu realizácie diela sa zmluvné strany zaväzujú po vzájomnej písomnej dohode a po vypracovaní písomného dodatku k tejto zmluve, v ktorom budú dohodnuté všetky podmienky zmeny v uskutočnení diela, akceptovať zmenu termínu realizácie diela.
11. Objednávateľ sa zaväzuje poskytnúť zhotoviteľovi spolupôsobenie potrebné pre splnenie predmetu zmluvy v dohodnutých termínoch:

6.1.Odovzdanie staveniska do 3 dní odo dňa nadobudnutia účinnosti tejto zmluvy.

6.2.Odovzdaním jednej sady kompletného projektu stavby do 3 dní odo dňa nadobudnutia účinnosti tejto zmluvy.

1. Zhotoviteľ nie je v omeškaní s termínom ukončenia o dobu, po ktorú nemohol svoju povinnosť plniť následkom okolností vzniknutých na strane objednávateľa, resp. vyššej moci, pričom čas realizácie diela sa predĺži o túto dobu. Pokiaľ dôjde v dobe realizácie stavby k takým zmenám projektového riešenia, ktoré si vyžiadajú zväčšenie dohodnutého rozsahu dodávky naviac prácami oproti výkazu výmer, predĺži sa po vzájomnom odsúhlasení zmluvných strán termín dokončenia stavby o dobu potrebnú na realizovanie požadovaných zmien a naviac prác.
2. Termín je splnený úplným dokončením diela, teda podpísaním zápisu o odovzdaní a prevzatí stavby oboma zmluvnými stranami. Podpísaním zápisu o odovzdaní a prevzatí stavby neprechádza na objednávateľa nebezpečenstvo škody na diele ani žiadnej jeho časti, pokiaľ objednávateľ prevezme dielo s vadami a nedorobkami, ktoré nebránia užívaniu diela. K prechodu nebezpečenstva škody na diele na objednávateľa dochádza až úplným odstránením všetkých vád a nedorobkov vytknutých pri odovzdaní diela v zápise o odovzdaní a prevzatí diela, inak odovzdaním diela. V prípade zistenia, že dielo má vady a nedorobky, môže ho objednávateľ odmietnuť prevziať. Pokiaľ objednávateľ prevezme dielo s vadou alebo nedorobkom, nezbavuje sa týmto zhotoviteľ povinnosti vadu alebo nedorobok odstrániť. Zhotoviteľ je povinný vady a nedorobky uvedené v zápise o odovzdaní a prevzatí stavby odstrániť v lehotách určených objednávateľom v zápise o odovzdaní a prevzatí stavby.
3. Objednávateľ nie je povinný zhotoviteľa na dodržanie termínu ukončenia realizácie diela upozorňovať. Nedodržaním termínu realizácie diela dochádza k omeškaniu zhotoviteľa so všetkými dôsledkami podľa ustanovení Obchodného zákonníka a tejto zmluvy.

**Článok V.**

**Cena diela a platobné podmienky**

1. Cena za zhotovenie diela v rozsahu čl. 2 tejto zmluvy je dojednaná dohodou zmluvných strán formou položkovitého rozpočtu spracovaného na základe výkazu výmer. Cena je spracovaná v zmysle zákona č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z. ktorou sa vykonáva zákon NR SR č. 18/1996 Z. z. o cenách v znení neskorších predpisov.
2. Zhotoviteľ vykoná všetky práce a dodávky materiálov potrebné pre realizáciu celého diela „na kľúč“ na svoje náklady a nebezpečenstvo, vrátane odstránenia všetkých vád a nedorobkov za celkovú dohodnutú zmluvnú cenu nasledovne :

**Zmluvná cena bez DPH:** <vyplní uchádzač>**EUR**

**Sadzba DPH a výška DPH: DPH 20%** <vyplní uchádzač>**EUR**

**Zmluvná cena vrátane DPH:** <vyplní uchádzač>**EUR**

1. V dohodnutej cene diela sú obsiahnuté všetky výkony a vedľajšie výkony, ktoré patria k dodávke výkonov týkajúcich sa celého diela a k úplnému, riadnemu dokončeniu stavby. K výkonom zhotoviteľa platených dohodnutou cenou uvedenou v ods. 2 tohto článku tejto zmluvy patria najmä:
	1. Všetky prípravné práce, revízie, odborné prehliadky, skúšky a dodatočné práce vrátane potrebnej dielenskej dokumentácie, ktoré sú potrebné k uskutočneniu vlastného výkonu zhotoviteľa;
	2. Dodávky stavebných a pomocných hmôt, straty stavebného materiálu pri spracovaní a výstavbe a všetky materiálové a dopravné náklady;
	3. Náklady na zloženie záruky na vykonanie diela na účet objednávateľa alebo náklady na zabezpečenie a odovzdanie bankovej záruky objednávateľovi;
	4. Náklady na lešenie každého druhu a výšky, ako aj náklady na náradie a stavebné stroje;
	5. Všetky mzdové, ostatné mzdové a vedľajšie náklady, ktoré vzniknú (napr. ubytovaním a stravovaním zamestnancov stavby);
	6. Zabezpečenie fotodokumentácie postupu stavebných prác a jej odovzdanie objednávateľovi;
	7. Inštalácia, údržba, opravy a odstránenie prevádzkových, sociálnych a výrobných zariadení staveniska;
	8. Označenie stavby podľa platných právnych predpisov;
	9. Udržovanie stáleho čistenia, údržba a zabezpečenie priľahlých plôch v zmysle platných právnych predpisov v oblasti bezpečnosti a ochrany práce, ochrany životného prostredia, splnenie všetkých povinností bezpečnosti voči tretím osobám, orgánom štátnej správy a miestnej samosprávy, obzvlášť pri používaní verejných alebo súkromných ciest, pozemkov a zariadení pre prevádzku staveniska, ako aj náhrada všetkých škôd, ktoré vzniknú v súvislosti so stavebnou prevádzkou a porušením bezpečnostných predpisov pri prevádzke na pozemných komunikáciách tretím subjektom;
	10. Odstránenie a likvidácia všetkých odpadových materiálov a stavebnej sute, ako i náklady na dôkladné záverečné čistenie a vypratanie staveniska.;

3.11 Poskytnutie súčinnosti v konaniach pred správnymi a inými orgánmi. Zhotoviteľ je povinný obstarať, a to aj od svojich subdodávateľov všetky dokumenty, atesty, certifikáty, revízne správy, návody na obsluhu, súhlasy a iné listiny potrebné v konaniach pred správnymi a inými orgánmi;

* 1. Náklady spojené s vypracovaním dokumentácie skutočného vyhotovenia stavby, a to v jednom vyhotovení v tlačenej forme a v dvoch exemplároch v digitálnej forme na CD- ROM- e vo formáte \*.DWG, resp. \*.DGN,
	2. Režijné náklady, dane, poistenie a prirážky na zisk a riziko.
1. Fakturácia a platenie prác sa budú vykonávať prostredníctvom jednej konečnej faktúry. Fakturovať konečnou faktúrou má zhotoviteľ právo až po riadnom dokončení a odovzdaní diela objednávateľovi zápisom o odovzdaní a prevzatí stavby na základe zhotoviteľom predloženého a objednávateľom odsúhlaseného súpisu skutočne vykonaných prác, vrátane hodnoty zabudovaného materiálu.
2. V prípade, ak zhotoviteľ odovzdá objednávateľovi dielo s vadami a nedorobkami, tak objednávateľ zadrží zhotoviteľovi z konečnej faktúry sumu vo výške 10 % z fakturovanej čiastky bez DPH:
	1. z ktorej 70 % uvoľní objednávateľ do 14 dní odo dňa doručenia písomnej žiadosti Zhotoviteľa o úhradu uvedenej časti zadržanej čiastky po odstránení prípadných vád a nedorobkov zistených pri prevzatí diela.
	2. z ktorej 30 % uvoľní objednávateľ do 14 dní odo dňa doručenia písomnej žiadosti Zhotoviteľa o úhradu uvedenej časti zadržanej čiastky po ukončení záručnej doby.
3. V prípade, ak zhotoviteľ odovzdá objednávateľovi dielo bez vád a nedorobkov, tak objednávateľ zadrží zhotoviteľovi z konečnej faktúry sumu vo výške 3 % z fakturovanej čiastky bez DPH, ktorú uvoľní do 14 dní odo dňa doručenia písomnej žiadosti zhotoviteľa o úhradu uvedenej časti zadržanej čiastky po ukončení záručnej doby.
4. V prípade podľa ods. 5 tohto článku bude zadržaná čiastka vytvorená tak, že objednávateľ zadrží z konečnej faktúry – daňového dokladu čiastku vo výške 10% z fakturovanej čiastky (bez DPH). V prípade, ak zhotoviteľ splní podmienku uvedenú v ods. 6 tohto článku, tak objednávateľ zadrží z konečnej faktúry 3 % z fakturovanej čiastky (bez DPH). Zhotoviteľ uvedie výšku zadržanej čiastky na konečnej faktúre. Zmluvné strany sa vzájomne dohodli, že po dobu plnenia predmetu tejto Zmluvy suma zadržanej čiastky ako formy zabezpečenia nepredstavuje nezaplatenú časť dohodnutej ceny diela, s ktorou by bol objednávateľ v omeškaní so zaplatením, ale dohodou zmluvných strán, že táto nesplatná pohľadávka zhotoviteľa slúži na účel uvedený v ods. 8 tohto článku tejto zmluvy.
5. Zadržanú čiastku je objednávateľ oprávnený použiť v prípade, najmä keď zhotoviteľ odmietne odstrániť vady zistené pri odovzdaní diela alebo počas záručnej doby, na ktorých odstránenie je v zmysle tejto zmluvy povinný, alebo ich neodstráni v súlade s technicko – kvalitatívnymi podmienkami podľa tejto zmluvy a v lehote určenej podľa príslušných ustanovení tejto zmluvy a bude určená aj na úhradu nároku objednávateľa na náhradu škody, ktorá objednávateľovi porušením uvedených povinností skutočne vznikne. Tým nie je dotknutý nárok objednávateľa na náhradu škody prevyšujúcej zadržanú finančnú čiastku. Zároveň je zadržaná čiastka určená na zabezpečenie aj iných peňažných pohľadávok objednávateľa voči zhotoviteľovi, ktoré vzniknú z tohto zmluvného vzťahu.
6. K cene diela bez DPH bude fakturovaná DPH podľa platného všeobecne záväzného právneho predpisu účinného v čase fakturácie.
7. Zhotoviteľom vystavená faktúra podľa tejto zmluvy budú obsahovať všetky údaje podľa § 74 ods.1 zákona
č. 222/2004 Z. z. o dani z pridanej hodnoty v znení neskorších predpisov.
8. Lehota splatnosti faktúry bude 30 dní odo dňa jej doručenia objednávateľovi. V prípade, že faktúra nebude po vecnej a formálnej stránke správne vyhotovená alebo nebude obsahovať všetky údaje podľa aktuálne platného zákona o DPH alebo bude obsahovať nesprávne údaje, objednávateľ ju vráti na prepracovanie (opravu) alebo doplnenie s uvedením nedostatkov, ktoré sa majú odstrániť a pre ktoré bola vrátená. Nová lehota splatnosti začne plynúť dňom doručenia doplnenej alebo správne prepracovanej (opravenej) faktúry objednávateľovi.
9. Zhotoviteľ nie je oprávnený požadovať úroky a ani úroky z omeškania zo zadržanej čiastky.
10. Fakturácia za vykonané naviac práce môže byť dohodnutá v samostatnom dodatku k tejto zmluve. Zmluvné strany sa zaväzujú, že zmeny inkasných dát pre potreby platenia faktúr si budú oznamovať do 7-ich dní po tom, čo ku zmene prišlo.
11. Zhotoviteľ sa zaväzuje vysporiadať svoj záväzok na DPH z faktúry voči správcovi dane v zákonom stanovenej lehote. V prípade nesplnenia tejto povinnosti voči správcovi dane a následného núteného ručenia objednávateľom za túto DPH, sa zhotoviteľ zaväzuje z titulu náhrady škody uhradiť objednávateľovi túto DPH v plnej výške do desiatich dní od doručenia jej vyúčtovania zhotoviteľovi. Porušenie tejto daňovej povinnosti vyplývajúcej zo všeobecne záväzného právneho predpisu je podstatným porušením zmluvy a dôvodom na okamžité odstúpenie objednávateľa od tejto zmluvy.
12. Zhotoviteľ predloží na odsúhlasenie zástupcovi objednávateľa súpis vykonaných prác, ktorý ho odsúhlasí resp. vráti na prepracovanie do 5 pracovných dní od jeho predloženia.
13. Záruka na vykonanie diela
	1. Zhotoviteľ zloží sumu rovnajúcu sa 20 % zmluvnej ceny bez DPH podľa čl. V ods. 2 tejto zmluvy ako záruku na vykonanie diela (ďalej len „záruka na vykonanie diela“) na bezúročný bankový účet objednávateľa číslo účtu IBAN SK07 0720 0000 0000 0000 1919, VS IČO zhotoviteľa. vedený v Národnej banke Slovenska, za účelom zabezpečenia riadneho splnenia tejto zmluvy do 7 dní odo dňa nadobudnutia účinnosti tejto zmluvy.
	2. Zhotoviteľovi nevznikne právny nárok na účtovanie úrokov za obdobie zloženia záruky na vykonanie diela na bankovom účte objednávateľa.
	3. Záruka na vykonanie diela zabezpečuje pohľadávky (zmluvné ako aj zákonné nároky) objednávateľa voči zhotoviteľovi a to najmä pohľadávok na zaplatenie zmluvných pokút, prípadných nákladov, strát a/alebo škôd objednávateľa plynúcich z porušenia tejto zmluvy zhotoviteľom, nákladov na odvrátenie bezprostredne hroziacej škody a/alebo straty, nákladov spojených s odstúpením od tejto zmluvy (a to bezdôvodne zo strany Zhotoviteľa, alebo podľa platných právnych predpisov a/alebo príslušných ustanovení tejto zmluvy zo strany objednávateľa), nákladov na zaistenie náhradného plnenia, pokiaľ dielo alebo jeho časť neboli zhotovené v objeme, rozsahu a kvalite podľa tejto zmluvy, nákladov súvisiacich s odstránením vád v  lehote stanovenej v tejto zmluve, na úhradu škody vzniknutej z dôvodov porušenia povinností zhotoviteľa dohodnutých v tejto zmluve a/alebo iných peňažných pohľadávok objednávateľa voči zhotoviteľovi, ktoré vzniknú z tejto zmluvy.
	4. Objednávateľ má právo si jednostranne uplatniť všetky zmluvné, ako aj zákonné nároky zo záruky na vykonanie diela formou jednostranného zápočtu najmä ak zhotoviteľ v lehote určenej v tejto zmluve alebo v primeranej lehote písomne určenej objednávateľom neodstráni a/alebo nezačne odstraňovať príslušné porušenie tejto zmluvy, a/alebo nenahradí príslušnú škodu, straty, náklady, zmluvnú pokutu a iné pohľadávky, na úhradu ktorých má objednávateľ v zmysle tejto zmluvy alebo Obchodného zákonníka nárok. Čerpaním zo záruky na vykonanie diela nie je žiadnym spôsobom dotknutá povinnosť zhotoviteľa dodržiavať príslušné ustanovenia tejto zmluvy.
	5. Záruka na vykonanie diela bude trvať po celú dobu realizácie diela a to až do dňa odovzdania a prevzatia diela bez vád a nedorobkov objednávateľom. Žiadnym spôsobom nie je dotknutá povinnosť zhotoviteľa dodržiavať príslušné ustanovenia tejto zmluvy.
	6. Objednávateľ je povinný vrátiť záruku na vykonanie diela alebo jej zvyšnú časť zhotoviteľovi do 21 dní po podpise zápisu o odovzdaní a prevzatí diela bez vád a nedorobkov.

Banková záruka

* 1. Zhotoviteľ je oprávnený namiesto záruky na vykonanie diela zabezpečiť na vlastné náklady a odovzdať Objednávateľovi Bankovú záruku na vykonanie diela (ďalej len „banková záruka“) za účelom zabezpečenia riadneho splnenia tejto zmluvy vo výške 20 % zmluvnej ceny bez DPH podľa čl. V ods. 2 tejto zmluvy do 7 dní odo dňa nadobudnutia účinnosti tejto zmluvy. Zhotoviteľ nie je oprávnený záruku na vykonanie diela nahradiť po jej zložení na účet objednávateľa zaistením bankovej záruky.
	2. Banková záruka bude platná do úplného dokončenia diela Zhotoviteľom bez vád a nedorobkov a odovzdania a prevzatia diela objednávateľom. Banková záruka bude vo forme bezpodmienečnej, neodvolateľnej a na prvú písomnú výzvu objednávateľa splatnej bankovej záruky poskytnutej v prospech objednávateľa. Plnenie banky z bankovej záruky môže byť podmienené len doručením písomnej výzvy objednávateľa na plnenie vo výške peňažnej sumy určenej objednávateľom.
	3. Zhotoviteľ je povinný dať najneskôr 5 dní pred vystavením bankovej záruky odsúhlasiť objednávateľovi znenie bankovej záruky ako aj bankovú inštitúciu vystavujúcu bankovú záruku.
	4. Zhotoviteľ musí zabezpečiť, že banková záruka bude platná a vymáhateľná dovtedy, kým zhotoviteľ dokončí dielo a odstráni všetky jeho vady a nedorobky a objednávateľ prevezme dielo. V prípade vypršania platnosti bankovej záruky pred úplným dokončením diela a odstránením všetkých vád a nedorobkov a prevzatím diela objednávateľom, objednávateľ má právo zadržať úhrady za čiastkové plnenia zhotoviteľa, pokiaľ nedôjde k predĺženiu platnosti bankovej záruky.
	5. Banková záruka bude slúžiť na zabezpečenie pohľadávok (zmluvné ako aj zákonné nároky) objednávateľa voči zhotoviteľovi uvedených v ods. 16.3 tohto článku tejto zmluvy.
	6. Objednávateľ má právo čerpať všetky zmluvné ako aj zákonné nároky z bankovej záruky, najmä ak zhotoviteľ v lehote určenej v tejto zmluve alebo v primeranej lehote písomne určenej objednávateľom neodstráni a/alebo nezačne odstraňovať príslušné porušenie tejto zmluvy, a/alebo nenahradí príslušnú škodu, straty, náklady, zmluvnú pokutu a iné pohľadávky, na úhradu ktorých má objednávateľ v zmysle tejto zmluvy alebo Obchodného zákonníka nárok. Čerpaním z bankovej záruky nie je žiadnym spôsobom dotknutá povinnosť zhotoviteľa dodržiavať príslušné ustanovenia tejto zmluvy.
	7. V prípade sporu medzi objednávateľom a zhotoviteľom nemá banka poskytujúca bankovú záruku právo uložiť peniaze do úschovy, ale vyplatí ich priamo Objednávateľovi. V prípade následného vyriešenia sporu v neprospech Objednávateľa, vráti Objednávateľ takto prijaté plnenie z bankovej záruky bez zbytočného odkladu Zhotoviteľovi. Zhotoviteľovi pritom nevznikne právny nárok na účtovanie úrokov za obdobie počas sporu.

**Článok VI.**

**Spôsob zhotovenia predmetu zmluvy**

1. Zhotoviteľ sa zaväzuje, že:
	1. obchodné, technické a iné informácie a skutočnosti, ktoré mu boli zverené objednávateľom, nesprístupní tretím osobám bez jeho písomného súhlasu alebo tieto informácie a iné skutočnosti nepoužije pre iné účely než pre plnenie tejto zmluvy. Toto ustanovenie sa nevzťahuje na obchodné, technické a iné informácie a skutočnosti, ktoré sú bežne dostupné tretím osobám a ktoré zmluvný partner nechráni zodpovedajúcim spôsobom,
	2. bude zachovávať mlčanlivosť o všetkých skutočnostiach a údajoch, vrátane technických a priestorových špecifikácií, s ktorými sa oboznámil alebo mu boli poskytnuté v súvislosti s plnením tejto zmluvy, pričom povinnosť mlčanlivosti sa vzťahuje aj na fyzické osoby, ktoré budú na základe pokynov zhotoviteľa alebo jeho subdodávateľa zmluvu plniť. Táto povinnosť mlčanlivosti trvá aj po skončení zmluvného vzťahu.
	3. nepoužije žiadne materiály, zariadenia, technológie alebo technické riešenia, ktoré by boli odlišné od tých, ktoré boli schválené objednávateľom.
2. Zhotoviteľ nesmie svojou činnosťou v priebehu výstavby poškodiť alebo zničiť žiadne časti už existujúcich konštrukcií alebo zariadení; v prípade ich zničenia alebo poškodenia je povinný uviesť konštrukciu alebo časť stavby bez zbytočného odkladu a na svoje náklady do pôvodného stavu pred poškodením.
3. Zhotoviteľ zodpovedá za škody spôsobené svojou činnosťou podľa § 373 až 386 Obchodného zákonníka a osobitných právnych predpisov, upravujúcich zodpovednosť zhotoviteľa za činnosti pri výkone diela podľa tejto zmluvy.
4. Objednávateľ vykonáva kontrolu dodržiavania podmienok tejto zmluvy v spolupráci so zástupcom zhotoviteľa vo všetkých veciach súvisiacich s prípravou, realizáciou diela podľa tejto zmluvy. Výkon týchto činností nenahrádza činnosť zhotoviteľa podľa tejto zmluvy, ani zhotoviteľovu zodpovednosť za jej plnenie v rozsahu jeho dodávky.
5. Zhotoviteľ zabezpečí účasť svojich pracovníkov na preverovaní svojich dodávok a prác, ktoré vykonáva technický dozor objednávateľa a bez meškania vykoná opatrenia na odstránenie vytknutých závad a odchýlok od projektu.
6. Zhotoviteľ umožní zástupcovi autorského dozoru kontrolovať vykonávanie dohodnutých prác.
7. Zhotoviteľ je povinný na vlastné náklady zabezpečiť odstránenie akéhokoľvek znečistenia priestorov, ktoré vznikne jeho zavinením počas stavebných prác.
8. Zhotoviteľ je povinný na výkon objednaných stavebných prác používať len vyhradené priestory určené objednávateľom pri odovzdaní staveniska.
9. Objednávateľ poskytne zhotoviteľovi priestor pre skládku materiálu podľa svojich aktuálnych možností. V prípade, že zhotoviteľ bude potrebovať väčší priestor pre skládku materiálu, tak si ďalší priestor na skládku materiálu zabezpečí sám na vlastné náklady.
10. Pri stavebných výrobkoch a iných veciach tvoriacich predmet diela, ktoré nie sú výslovne špecifikované v realizačnej projektovej dokumentácií a/alebo  v inej dokumentácii odovzdanej a odsúhlasenej objednávateľom zhotoviteľovi podľa tejto zmluvy a/alebo v prípade ktorých objednávateľ o to požiada, je zhotoviteľ povinný pred zabudovaním do diela predkladať Objednávateľovi k schváleniu príslušnú projektovú dokumentáciu a vzorky (príp. katalógy vzoriek) týchto výrobkov a iných vecí; zhotoviteľ predloží tieto vzorky na schválenie už pred obstaraním dotknutých výrobkov a iných vecí pre potreby diela. Objednávateľ sa k predloženej výrobnej dokumentácii a k vzorkám vyjadrí v primeranom čase umožňujúcom ich riadne posúdenie. Tá časť diela, do ktorej má byť zabudovaný stavebný výrobok podľa vzorky predloženej zhotoviteľom podľa tohto odseku, musí byť vyhotovená so stavebným výrobkom s vlastnosťami vzorky, ktorú objednávateľ schválil.
11. Odsúhlasenie vzoriek objednávateľom a projektantom nezbavuje zhotoviteľa diela zodpovednosti za riadne zhotovenia diela, vady materiálu, zjavné alebo skryté chyby technickej dokumentácie výrobkov a iných vecí tvoriacich predmet diela a ani zodpovednosti za prípadné vady realizovaného diela.
12. Objednávateľ poskytne zhotoviteľovi na stavenisku vodu a elektrickú prípojku. Zhotoviteľ je povinný osadiť na stavenisku staveništný rozvádzač na meranie spotrebovanej elektrickej energie a vody pri zhotovení diela. Nameraná spotreba bude zhotoviteľovi refakturovaná. Splatnosť takto vystavenej faktúry je 14 dní odo dňa jej doručenia zhotoviteľovi. Miesto napojenia sa určí pri odovzdaní staveniska.
13. Zhotoviteľ sa bude zúčastňovať objednávateľom organizovaných pravidelných operatívnych porád na úrovni zástupcov vedenia stavby a kontrolných dní stavby na úrovni zástupcu zhotoviteľa alebo ním splnomocnených zástupcov s tým, že úlohy prijaté na kontrolných dňoch stavby budú mať charakter zmluvného záväzku s plnou majetkovoprávnou zodpovednosťou za ich plnenie podľa podmienok tejto zmluvy. Kontrolný deň stavby sa bude konať najmenej raz za 7 dní a v prípade potreby na požiadanie objednávateľa.
14. Zhotoviteľ je povinný viesť odo dňa prevzatia staveniska stavebný denník v súlade s § 46d zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov a § 28 vyhlášky č. 453/2000 Z. z. , ktorou sa vykonávajú niektoré ustanovenia stavebného zákona. Do denníka sa zapisujú všetky skutočnosti rozhodujúce pre plnenie tejto zmluvy, predovšetkým údaje o časovom postupe prác a o ich kvalite, ako aj zdôvodnenie odchýlok vykonávaných prác od realizačnej projektovej dokumentácie. Objednávateľ je oprávnený sledovať obsah denníka a k zápisu pripojiť svoje stanovisko (súhlas, námietky a pod.). Počas celej doby prevádzky diela musí byť denník na stavbe poverenému zástupcovi objednávateľa prístupný. Povinnosť viesť stavebný denník končí až odstránením všetkých vád a nedorobkov uvedených v zápise o odovzdaní a prevzatí diela. Denné záznamy sa píšu do denníka s očíslovanými listami s dvoma oddeliteľnými priepiskami. Jedno vyhotovenie podpísané stavbyvedúcim obdrží objednávateľ v kontrolný deň. V denníku sa vyznačia doklady, ktoré sa v jednom vyhotovení ukladajú priamo na stavenisku.
15. Okrem stavbyvedúceho môže robiť potrebné zápisy v denníku technický dozor objednávateľa (stavebníka) a pracovník projektanta poverený výkonom autorského dozoru. Zápisy do stavebného denníka vykonáva tiež osoba oprávnená vykonávať štátny stavebný dohľad.
16. Technický dozor objednávateľa bude na stavbe vykonávať: <vyplní verejný obstarávateľ>
17. Technický dozor je oprávnený vydať pracovníkom zhotoviteľa príkaz na prerušenie práce, pokiaľ zodpovedný zástupca zhotoviteľa nie je dosiahnuteľný, ak je ohrozená bezpečnosť uskutočňovanej stavby, život alebo zdravie pracujúcich na stavbe, alebo ak hrozia iné vážne hospodárske škody.
18. V priebehu realizácie prác je zhotoviteľ povinný manipulovať s náradím, materiálom a mechanizmami tak, aby nedošlo k poškodeniu objektu, zariadení a ostatného majetku objednávateľa. Pokiaľ počas stavebných prác vznikne objednávateľovi škoda, zhotoviteľ sa zaväzuje uhradiť na svoje náklady všetky škody a záväzky, ktoré počas stavebných prác boli spôsobené zhotoviteľom alebo osobami v jeho službách. Zhotoviteľ po ukončení stavebných prác odovzdá všetky priestory objednávateľovi, ktorý ich preberie len bez závad.
19. Zhotoviteľ sa zaväzuje, že pri stavebných prácach bude v plnom rozsahu dodržiavať zásady bezpečnosti a ochrany zdravia pri práci a ochrany pred požiarmi. Uvedené činnosti bude zabezpečovať osobami s predpísanou odbornou spôsobilosťou. Zhotoviteľ zabezpečí výkon koordinátora bezpečnosti a plnenie ostatných povinností vyplývajúcich z Nariadenia vlády SR č. 396/2006 Z. z. o minimálnych bezpečnostných a zdravotných požiadavkách na stavenisko.
20. Zhotoviteľ na svoje náklady zabezpečí všetky dodávky, výkony a materiály potrebné k úplnému dokončeniu diela. Ku zhotoveniu diela alebo jeho jednotlivých častí môže zhotoviteľ použiť aj tretie osoby, tzv. subdodávateľov v súlade s čl.1 ods. 13 tejto zmluvy. Pri vykonávaní diela alebo časti diela subdodávateľom má zhotoviteľ zodpovednosť tak, akoby ho vykonával sám. Plnenia subdodávateľa sú považované za plnenia zhotoviteľa .
21. Zhotoviteľ si je povinný pred zakrytím/zastavaním akejkoľvek zhotovenej časti diela nechať odsúhlasiť objednávateľom vykonanie časti diela, ktorá má byť zakrytá/zastavaná. K takémuto odsúhlaseniu a kontrole diela musí byť objednávateľ minimálne tri pracovné dni vopred písomne vyzvaný záznamom v stavebnom denníku. Odsúhlasenie/kontrola takejto časti diela objednávateľom bude potvrdená v stavebnom denníku. V prípade, že zhotoviteľ nedodrží postup podľa predchádzajúcej vety a zakryje/zastavia časť diela, ktorá mala byť pred zakrytím/zastavaním odsúhlasená objednávateľom, má objednávateľ právo požadovať, aby zhotoviteľ zakrytie/zastavanie diela na vlastné náklady odstránil a príslušnú časť diela zhotovil kompletne znovu. Objednávateľ je tiež oprávnený v tomto prípade podstatného porušenia tejto zmluvy od tejto zmluvy okamžite odstúpiť. V prípade porušenia akéhokoľvek záväzku uvedeného v tomto odseku, je zhotoviteľ povinný uhradiť objednávateľovi zmluvnú pokutu vo výške 330- eur (slovom: tristotridsať eur) bez DPH za každý jednotlivý prípad porušenia.
22. V prípade, že objednávateľ zistí, že zhotoviteľ nedodržuje schválenú projektovú dokumentáciu alebo že postupuje v rozpore s platnými technickými normami, je objednávateľ oprávnený požadovať od zhotoviteľa zastavenie všetkých prác a odstránenie všetkého, čo by bolo zhotovené týmito postupmi. Zhotoviteľ je povinný podriadiť sa takémuto príkazu objednávateľa. Tým nie je dotknuté právo objednávateľa okamžite odstúpiť od tejto zmluvy z dôvodu podstatného porušenia tejto zmluvy, ktoré objednávateľovi v tomto prípade patrí. V prípade porušenia akéhokoľvek záväzku uvedeného v tomto odseku je zhotoviteľ povinný uhradiť objednávateľovi zmluvnú pokutu vo výške 330- eur (slovom: tristotridsať eur) bez DPH za každý jednotlivý prípad porušenia.
23. Objednávateľ nenesie žiadnu zodpovednosť za podnikanie zhotoviteľa v akejkoľvek súvislosti s realizáciou zmluvného diela.
24. Zhotoviteľ je povinný používať pri zhotovovaní stavby výlučne vhodné stavebné výrobky v zmysle zákona č. 50/1976 Zb., zákona č. 133/2013 Z.z., zákona č. 264/1999 Z.z. alebo akýchkoľvek iných všeobecne záväzných právnych predpisov, technických noriem, technických špecifikácií či iných noriem týkajúcich sa vlastností, kvality a ďalších parametrov stavebných výrobkov. Zhotoviteľ je povinný pri zhotovovaní diela používať stavebné výrobky označené značkou zhody, ak mu táto povinnosť vyplýva zo všeobecne záväzných právnych predpisov (napr. zákon č. 50/1976 Zb., zákon č. 133/2013 Z.z. a iné) alebo iných noriem. Zhotoviteľ je povinný na požiadanie objednávateľa preukázať, že si riadne plní všetky povinnosti podľa tohto ustanovenia. Zhotoviteľ zodpovedá za všetky škody, ktoré vzniknú objednávateľovi porušením povinností zhotoviteľa podľa tohto ustanovenia V prípade, že zhotoviteľ poruší svoju/e povinnosť/ti podľa tohto ustanovenia, môže objednávateľ odstúpiť od tejto zmluvy. V prípade, že zhotoviteľ poruší svoju/e povinnosť/ti podľa tohto ustanovenia je zhotoviteľ za každých okolností (aj v prípade odstúpenia od zmluvy zo strany objednávateľa, pokiaľ to objednávateľ pri odstúpení od zmluvy nevylúčil) povinný na vlastné náklady napraviť takýto stav tak, aby dielo pozostávalo výlučne z vhodných stavebných výrobkov.
25. Akékoľvek zmeny v menovaní akýchkoľvek zástupcov objednávateľa alebo zhotoviteľa nebudú vyžadovať zmenu tejto zmluvy, avšak budú písomne oznámené druhej strane najneskôr do 7 dní odo dňa uskutočnenia takejto zmeny.
26. Zhotoviteľ sa zaväzuje dodržiavať povinnosti bezpečnosti a ochrany zdravia pri práci, ochrany pred požiarmi a ochrany životného prostredia uvedené v Prílohe č. 4 tejto zmluvy.

**Článok VII.**

**Spolupôsobenie objednávateľa a zhotoviteľa**

1. Objednávateľ sa zaväzuje odovzdať zhotoviteľovi stavenisko bez právnych a vecných vád, náležite zabezpečené a vybavené, zbavené práv a akýchkoľvek nárokov tretích osôb,
2. O odovzdaní a prevzatí staveniska bude urobený zápis podpísaný zástupcami obidvoch zmluvných strán. Podpísaním zápisu o odovzdaní a prevzatí staveniska prechádza na zhotoviteľa nebezpečenstvo škody na stavenisku a na zhotovovanom diele.
3. Povolenie na dočasné užívanie verejných a iných plôch a na využívanie komunikácií na osobitné účely obstará a poplatky za ne znáša zhotoviteľ.
4. Technický dozor objednávateľa bude vykonávať osoba určená objednávateľom, ako občasný technický dozor, pričom bude zastupovať objednávateľa pri rokovaniach so zhotoviteľom, stavebným úradom a ďalšími do úvahy prichádzajúcimi orgánmi a organizáciami. Technický dozor objednávateľa je oprávnený vydať pracovníkom zhotoviteľa príkaz na prerušenie práce, pokiaľ zodpovedný zástupca zhotoviteľa nie je dosiahnuteľný, ak je ohrozená bezpečnosť uskutočňovanej stavby, život alebo zdravie pracujúcich na stavbe, alebo ak hrozia iné vážne hospodárske škody. Nie je oprávnený zasahovať do pracovnej činnosti zhotoviteľa.
5. Zhotoviteľ sa zaväzuje vykonávať fotodokumentáciu priebehu stavebných prác na diele, najmä častí diela, ktoré majú byť ďalším postupom prác zakryté. Zhotoviteľ takto zhotovenú fotodokumentáciu odovzdá objednávateľovi pri odovzdávaní diela. Zhotoviteľ sa zaväzuje poskytnúť objednávateľovi priebežne vyhotovovanú fotodukumentáciu o priebehu stavebných prác na diele počas kontrolného dňa stavby.
6. Zmluvné strany sa zaväzujú, že budú dodržiavať všeobecne záväzné právne predpisy týkajúce sa bezpečnosti a ochrane zdravia pri práci, ochrany pred požiarmi a ochrany životného prostredia.
7. Objednávateľ zodpovedá za to, že riadny priebeh stavebných prác zhotoviteľa nebude rušený neoprávnenými zásahmi tretích osôb.

**Článok VIII.**

**Odovzdanie diela**

1. Zhotoviteľ splní svoj zmluvný záväzok ukončením a odovzdaním riadne zhotoveného predmetného diela. Dielo bude odovzdané ako celok s výnimkou prípadu uvedeného v bode 7 článku III. zmluvy, iné čiastkové odovzdanie diela je neprípustné. Odovzdanie diela sa uskutoční na základe zápisu o odovzdaní a prevzatí diela, súčasťou ktorého bude aj odovzdanie všetkej potrebnej dokumentácie:
2. osvedčení o vykonaných skúškach použitých materiálov,
3. dokladov o vykonaní predpísaných skúšok,
4. zápisnice o individuálnom a komplexom vyskúšaní, revízne správy, kontrolné správy, certifikáty, atesty, záručné listy, napr. výstupné revízne správy elektrického zariadenia, a všetkých ďalších inštalácií, a doklady o vykonaní predpísaných tlakových skúšok;
5. kompletnú sprievodnú dokumentáciu strojov a zariadení, ktoré sú súčasťou odovzdávaného diela vrátane ich pasportov a návodov na bezpečné používanie, údržbu a obsluhu v slovenskom jazyku,
6. kópiu stavebného denníka,
7. fotodokumentácia stavebných prác na CD/DVD;
8. zhotoviteľom potvrdenú projektovú dokumentáciu skutočného vyhotovenia so zakreslením všetkých zmien podľa skutočného stavu vykonaných prác, v tlačenom výstupe aj v digitálnom výstupe vo formáte DWG alebo DGN
9. zoznam subdodávateľov obsahujúci údaje: profesia/predmet subdodávky, názov firmy, ulica, PSČ, mesto, telefón, fax, e-mail, kontaktná osoba, mobil;
10. Pokiaľ zhotoviteľ nepredloží všetky dokumenty a doklady uvedené ako súčasť zápisu o odovzdaní a prevzatí diela, dielo má vady brániace užívaniu a nie je pripravené k odovzdaniu.
11. Ak objednávateľ odmietne prevziať dielo, je povinný spísať zápis, v ktorom uvedie dôvody, pre ktoré dielo neprevzal. Po odstránení vád a nedorobkov, pre ktoré dielo nebolo prevzaté objednávateľom, opakuje sa preberacie konanie podľa tohto článku zmluvy o dielo. Zhotoviteľ sa zaväzuje odstrániť vady a nedorobky zistené pri preberaní diela v lehote určenej objednávateľom, pokiaľ sa zmluvné strany písomne nedohodnú inak.
12. Nebezpečenstvo škody na predmete diela, ako aj na všetkých veciach a materiáloch potrebných na zhotovenie diela znáša zhotoviteľ, a to až do času protokolárneho prevzatia diela ako celku objednávateľom bez vád a nedorobkov.
13. Kompletným dokončením celého diela je stav, kedy došlo k odovzdaniu a prevzatiu diela bez vád a nedokončených prác.

**Článok IX.**

**Zodpovednosť za vady a záručná doba**

1. Zhotoviteľ zodpovedá za vady diela v zmysle § 560 a nasl. Obchodného zákonníka a za to, že predmet zmluvy bude mať v čase odovzdania zhotoviteľom a prevzatia objednávateľom a po stanovenú záručnú dobu technické vlastnosti zhodné s požiadavkami všeobecne záväzných platných predpisov v oblasti investičnej výstavby, STN, STN EN a že nemá vady, ktoré by znižovali jeho hodnotu alebo schopnosť jeho užívania k v zmluve určenému účelu (záruka za akosť diela).
2. Dielo je vadné, ak nemá vlastnosti určené právnymi predpismi, ustanoveniami STN, STN EN alebo ak sa nevyhotoví podľa projektovej dokumentácie predloženej objednávateľom.
3. Drobné odchýlky od projektovej dokumentácie, ktoré nemenia prijaté riešenie, ani nezvyšujú cenu diela, sa nepovažujú za vady, ak boli dohodnuté aspoň súhlasným zápisom v stavebnom denníku.
4. Zhotoviteľ nezodpovedá za vady diela, ak tieto vady spôsobilo použitie vecí odovzdaných mu na spracovanie objednávateľom v prípade, že zhotoviteľ ani pri vynaložení odbornej starostlivosti nevhodnosť týchto vecí nemohol zistiť alebo na ne objednávateľa upozornil a objednávateľ na ich použití trval. Zhotoviteľ takisto nezodpovedá za vady spôsobené dodržaním nevhodných pokynov daných mu objednávateľom, ak zhotoviteľ na nevhodnosť týchto pokynov písomne upozornil a objednávateľ na ich dodržaní trval alebo ak zhotoviteľ túto nevhodnosť nemohol zistiť.
5. Záručná doba na prevzaté dielo je 60 mesiacov a začína plynúť dňom odovzdania diela zhotoviteľom a prevzatia diela objednávateľom bez vád a nedorobkov.
6. Náklady na odstránenie vád znáša zhotoviteľ, okrem tých prípadov, ak ide o vady, ktoré zavinil objednávateľ.
7. Vo veciach reklamácií a spôsobu vybavovania reklamácií platia v celom rozsahu ustanovenia Obchodného zákonníka a ďalších právnych predpisov a technických noriem platných na území SR, pokiaľ sa zmluvné strany nedohodli inak.
8. Každá vada zistená objednávateľom počas záručnej doby musí byť bez zbytočného odkladu písomne oznámená zhotoviteľovi. Zhotoviteľ je povinný bez zbytočného odkladu po oznámení vady objednávateľom, najneskôr však do 2 pracovných dní po oznámení vady, vykonať šetrenie ohľadne vady a informovať objednávateľa o charaktere vady, jej rozsahu, dôvodoch a príčinách a navrhovanom spôsobe jej odstránenia. V prípade, že bude možné vadu odstrániť viacerými spôsobmi, je zhotoviteľ povinný tieto spôsoby oznámiť objednávateľovi a podať mu všetky dostupné a relevantné informácie o ich vhodnosti. Právo výberu spôsobu odstránenia vady má v každom jednotlivom prípade objednávateľ. V prípade, že nebude medzi zmluvnými stranami dohodnuté niečo iné, platí, že vady budú primárne odstraňované formou výmeny každej jednotlivej vadnej časti diela za novú časť bez vady bez zbytočného odkladu v lehote určenej objednávateľom.
9. Zmluvné strany sa dohodli na nasledujúcom postupe týkajúcom sa odstraňovania/opravovania tzv. urgentných vád diela. Na účely tejto zmluvy o dielo sa „urgentnou vadou“ diela rozumie akákoľvek vada, ktorá je na diele objavená počas jeho odovzdávania alebo v priebehu trvania záručnej doby a ktorá má podľa názoru objednávateľa taký charakter, že jej okamžité neodstránenie by viedlo alebo zrejme mohlo viesť ku škodám. V prípade, že bude objavená taká urgentná vada, je objednávateľ povinný bez zbytočného odkladu túto vadu zhotoviteľovi oznámiť a upozorniť ho, že ide o urgentnú vadu. Výskyt urgentnej vady by mal byť objednávateľom (pokiaľ to bude možné) zdokumentovaný, napr. fotografiou. Zhotoviteľ je povinný bez zbytočného odkladu po oznámení urgentnej vady objednávateľom, najneskôr však do 24 hodín po oznámení vady, vykonať šetrenie ohľadne vady a informovať objednávateľa o charaktere vady, jej rozsahu, dôvodoch a príčinách a navrhovanom spôsobe jej odstránenia. Pokiaľ zhotoviteľ neodstráni urgentnú vadu bez zbytočného odkladu alebo v lehote určenej objednávateľom, pokiaľ si zmluvné strany písomne nedohodnú inú lehotu, potom je objednávateľ oprávnený urgentnú vadu nechať odstrániť/opraviť sám alebo pomocou tretej osoby na náklady zhotoviteľa.
10. V prípade výmeny vadnej časti diela alebo vykonania opravy časti diela, sa zhotoviteľ zaväzuje poskytnúť objednávateľovi na príslušné opravené či vymenené časti diela ďalšiu záruku, a to v rovnakej dĺžke, aká je poskytovaná na zhotovenie diela podľa tejto zmluvy o dielo. Táto ďalšia záruka bude poskytnutá písomnou formou na celú novú záručnú dobu.
11. Vady zistené počas záručnej doby je zhotoviteľ povinný odstrániť na základe výzvy objednávateľa bez zbytočného odkladu v lehote určenej objednávateľom, pokiaľ nebude písomne dohodnuté inak. Vady , ktoré bezprostredne bránia riadnemu užívaniu predmetu diela, sa zhotoviteľ zaväzuje odstrániť bez zbytočného odkladu od doručenia oznámenia vady objednávateľom v lehote určenej objednávateľom, pokiaľ nebude písomne dohodnuté inak. Zároveň si objednávateľ vyhradzuje právo nechať tieto vady odstrániť treťou stranou a vynaložené náklady uplatniť voči zhotoviteľovi; záruka na dielo zostáva nedotknutá.

**Článok X.**

**Poistenie diela**

1. K zabezpečeniu možných nárokov objednávateľa vyplývajúcich z tejto zmluvy musí zhotoviteľ do 7 dní odo dňa nadobudnutia účinnosti tejto zmluvy preukázať poistenie zodpovednosti za škody spôsobené v súvislosti s jeho predmetom podnikania a poistenie celého diela, a to všetko až do uplynutia záručnej doby. Takisto musí zhotoviteľ preukázať vznik poistenia zabezpečujúceho minimálne tieto plnenia poisťovne v súvislosti s dielom realizovaným podľa tejto zmluvy:
	1. poistenie zodpovednosti za škodu spôsobenú fyzickým osobám pri realizácii diela min. 300 000,- eur;
	2. poistenie zodpovednosti za škodu na majetku spôsobenú komukoľvek pri realizácii diela min.300 000,- eur;
	3. poistenie zodpovednosti za ostatné škody min. 100 000,-eur.
2. Poistenie uvedené v odsekoch 1.1 až 1.3 tohto článku zmluvy musí mať platnosť a účinnosť po celú dobu realizácie diela, vrátane doby dohodnutej pre odstránenie vád a nedorobkov a záručnej doby.
3. Zhotoviteľ prehlasuje, že má uzavreté všetky poistné zmluvy vyžadované zákonom v súvislosti s výkonom jeho podnikateľskej činnosti a na dielo realizované podľa tejto zmluvy a tieto poistné zmluvy a poistenie budú po celú dobu realizácie diela, ako aj počas záručnej doby, v platnosti a účinnosti. Zhotoviteľ sa zaväzuje predložiť objednávateľovi na požiadanie platné poistné zmluvy, resp. poistky, riadne a včas platiť poistné a na požiadanie objednávateľa predložiť doklady o riadnom a včasnom platení poistného.
4. Zhotoviteľ predloží objednávateľovi všetky kópie poistných zmlúv a iných dokumentov, ktoré sa vzťahujú k poisteniu podľa tejto zmluvy o dielo, a to bez zbytočného odkladu potom, čo ho o to objednávateľ požiada. Zhotoviteľ je povinný platiť riadne a včas poistné a plniť všetky povinnosti stanovené v poistných zmluvách a všeobecných poistných podmienkach príslušných poistiteľov. Akákoľvek zmena v poistných zmluvách podlieha po dobu platnosti tejto zmluvy o dielo písomnému súhlasu objednávateľa. Zhotoviteľ nie je oprávnený postúpiť, založiť, vinkulovať alebo inak obdobne nakladať s poistným plnením alebo inými právami vyplývajúcimi z poistných zmlúv. Zhotoviteľ je povinný uplatniť voči poistiteľom všetky nároky, ktoré mu vzniknú v súvislosti s vykonávaním diela a plnením povinností podľa tejto zmluvy o dielo a urobiť všetky kroky k vymoženiu týchto nárokov.
5. Zhotoviteľ uhradí objednávateľovi zmluvnú pokutu vo výške 330,- eur (slovom: tristotridsať eur) bez DPH za každý deň omeškania s plnením akéhokoľvek jednotlivého záväzku uvedeného kdekoľvek v tomto článku tejto zmluvy.

**Článok XI.**

**Zmluvné sankcie**

1. Zmluvné strany sa dohodli na nasledovných zmluvných pokutách:
	1. ak bude zhotoviteľ v omeškaní s odovzdaním diela uvedeného v článku III. ods. 1. tejto zmluvy a dielo nebude riadne ukončené a odovzdané zhotoviteľom v termíne dohodnutom v čl. IV. ods. 2 tejto zmluvy, zhotoviteľ sa zaväzuje zaplatiť objednávateľovi zmluvnú pokutu vo výške 300,- eur (slovom: tristo eur) bez DPH za každý aj začatý deň omeškania. Týmto nie je dotknutý nárok objednávateľa na náhradu škody,
	2. za omeškanie s odstránením prípadných vád a nedorobkov zistených pri odovzdaní diela v určených termínoch, zaplatí zhotoviteľ objednávateľovi za každú vadu a nedorobok, a za každý deň omeškania zmluvnú pokutu vo výške 100,- eur (slovom: jednosto eur) bez DPH. Zmluvnú pokutu v rovnakej výške zaplatí zhotoviteľ aj v prípade omeškania s odstraňovaním reklamovaných vád v záručnej dobe. Týmto nie je dotknutý nárok objednávateľa na náhradu škody,
	3. v prípade omeškania objednávateľa s uhradením faktúr alebo iných pohľadávok uhradí objednávateľ zhotoviteľovi úrok z omeškania vo výške 0,02 % z dlžnej čiastky za každý deň omeškania.
	4. ak bude zhotoviteľ v omeškaní so splnením ktoréhokoľvek postupového termínu stanoveného v čl. IV. ods. 3 tejto zmluvy, zhotoviteľ sa zaväzuje zaplatiť objednávateľovi zmluvnú pokutu vo výške 200,- eur (slovom: jednosto eur) bez DPH za každý aj začatý deň omeškania s postupovým termínom, za ktorý sa dostane zhotoviteľ do omeškania. Týmto nie je dotknutý nárok objednávateľa na náhradu škody,
2. Zmluvné strany sa dohodli, že zhotoviteľ je povinný zaplatiť objednávateľovi zmluvnú pokutu vo výške 1.000,- EUR (slovom: jedentisíc eur) bez DPH v prípade:
	1. ak zhotoviteľ pri vykonávaní diela poruší svoje povinnosti tým spôsobom, že zhotoviteľ vadu zistenú objednávateľom neodstráni v primeranej lehote mu na to poskytnutej a porušenie povinnosti zhotoviteľa bude mať pre objednávateľa nepriaznivé dôsledky, spočívajúce v spôsobení škody vyššej ako 1.000,- eur (slovom: jedentisíc eur) bez DPH. Pokiaľ by zhotoviteľ neodstránil vadu v poskytnutej lehote podľa predchádzajúcej vety, objednávateľ je oprávnený okamžite odstúpiť od zmluvy.
	2. ktorékoľvek z vyhlásení a záruk zhotoviteľa podľa tejto zmluvy sa ukáže ako neúplné, alebo nepravdivé, zavádzajúce, nerealizovateľné alebo také, ktoré nebol zhotoviteľ oprávnený vyhlasovať a garantovať.
3. Zmluvné strany sa dohodli, že zhotoviteľ je povinný zaplatiť objednávateľovi zmluvnú pokutu vo výške 10 % z ceny diela bez DPH v prípade, ak zhotoviteľ nezloží záruku na vykonanie diela a ani neodovzdá bankovú záruku objednávateľovi spôsobom určeným v tejto zmluve a/alebo v lehote stanovej v tejto zmluve.
4. Zmluvné strany sa dohodli, že zhotoviteľ je povinný zaplatiť objednávateľovi zmluvnú pokutu vo výške 10 % z ceny diela bez DPH v prípade, ak objednávateľ odstúpi od tejto zmluvy z dôvodu na strane zhotoviteľa alebo zhotoviteľ odstúpi od tejto zmluvy v rozpore s touto zmluvnou a/alebo Obchodným zákonníkom.
5. Splatnosť zmluvných pokút v zmysle tejto zmluvy je do 14 dní odo dňa doručenia daňového dokladu zhotoviteľovi.
6. V prípade, že zhotoviteľ v súvislosti s vykonávaním diela poruší predpisy BOZP alebo plán bezpečnosti a ochrany zdravia pri práci, zaplatí objednávateľovi zmluvnú pokutu:
	1. pokiaľ bolo nevyhnutné prerušiť práce z dôvodu priameho ohrozenia života pracovníkov na stavbe (vady na lešení, zdvíhacích zariadeniach a pod.), alebo pokiaľ došlo k poškodeniu zariadenia slúžiaceho k zaisteniu bezpečnosti pri práci (odstránenie zábradlí, krytov otvorov smerujúcich do nebezpečných priestorov a pod.) vo výške 500,- eur (slovom: päťsto eur) bez DPH za každé jednotlivé porušenie,
	2. pokiaľ je možné porušenie odstrániť bez prerušenia prác alebo v stanovenom termíne vo
	výške 200,- eur (slovom: dvesto eur) bez DPH za každé jednotlivé porušenie,
	3. za každé jednotlivé porušenie predpisov BOZP alebo plánu bezpečnosti a ochrany zdravia pri práci pracovníkom zhotoviteľa alebo jeho subdodávateľom vo výške 100,- eur (slovom: jednosto eur) bez DPH,
	4. za každý začatý deň omeškania s odstránením porušenia ohrozujúceho bezpečnosť práce počnúc dňom upozornenia na porušenie až do jej odstránenia vo výške 150,- eur (slovom: jednostopäťdesiat eur)bez DPH
	5. za každé jednotlivé zistenie, že niektorý z pracovníkov zhotoviteľa alebo jeho subdodávateľov sa nachádza na stavenisku pod vplyvom alkoholu alebo iných omamných látok vo výške 1.000,- eur (slovom: jedentisíc eur) bez DPH.
7. Zmluvná pokuta patrí objednávateľovi za každé jedno porušenie povinnosti osobitne.
8. Zmluvné strany sa dohodli, že objednávateľ je oprávnený popri nároku na zmluvnú pokutu podľa tohto článku tejto zmluvy požadovať od zhotoviteľa aj náhradu škody v celom rozsahu, ktorá mu takýmto porušením povinnosti vznikla.
9. O použití ktorejkoľvek zo sankcií uvedených v tomto článku tejto zmluvy majú zmluvné strany povinnosť navzájom sa bez zbytočného odkladu písomne informovať.

**Článok XII.**

**Okolnosti vylučujúce zodpovednosť (vyššia moc)**

1. Za porušenie zmluvy sa nepovažuje, ak ktorákoľvek zo zmluvných strán nie je schopná plniť svoje záväzky z dôvodov vyššej moci. Pod pojmom vyššia moc sa rozumie akákoľvek nepredvídateľná udalosť, ktorá je nezávislá od vôle zmluvných strán a jej následky sa nedajú odvrátiť (napr. požiar, povodeň, zemetrasenie, vojna, celoštátny štrajk, nepriaznivé poveternostné podmienky a pod.).
2. Ak sa zmluvné strany nedohodnú inak, dohodnuté zmluvné termíny sa predlžujú o trvanie vyššej moci a o dobu nevyhnutnú na odstránenie jej priamych následkov.

**Článok XIII.**

**Ukončenie platnosti a účinnosti zmluvy**

1. Odovzdaním a prevzatím diela platnosť a účinnosť tejto zmluvy nekončí a zhotoviteľ nesie ďalej zodpovednosť za prípadné vady diela počas záručnej doby podľa právnych predpisov a tejto zmluvy.
2. V prípade, ak nie je v tejto zmluve uvedené inak, môžu od tejto zmluvy zmluvné strany odstúpiť podľa ustanovení Obchodného zákonníka. Objednávateľ má ďalej právo okamžite odstúpiť od tejto zmluvy okrem prípadov nepodstatného a podstatného porušenia zmluvy, keď bude na zhotoviteľa podaný návrh na vyhlásenie konkurzu, keď bude na zhotoviteľa vyhlásený konkurz alebo povolená reštrukturalizácia.
3. Zmluvné strany sa dohodli, že v prípade podstatného porušenia zmluvných povinností jednou zmluvnou stranou, druhá zmluvná strana má právo okamžite odstúpiť od tejto zmluvy. Odstúpenie od zmluvy musí byť druhej zmluvnej strane oznámené písomne.
4. Za podstatné porušenie zmluvy podľa predchádzajúceho ustanovenia sa považujú:
	1. ak zhotoviteľ nebude plniť úlohy z kontrolných porád stavby, ktoré majú vplyv na kvalitu prác a stanovenú lehotu výstavby,
	2. ak zhotoviteľ nezloží záruku na vykonanie diela a ani neodovzdá bankovú záruku objednávateľovi s náležitosťami podľa príslušných ustanovení tejto zmluvy a/alebo v lehote stanovej v tejto zmluve,
	3. ak zhotoviteľ nesplní ktorýkoľvek z termínov uvedených v článku IV „Čas a miesto plnenia“ tejto zmluvy,
	4. ak zhotoviteľ nesplní podmienky poistenia podľa článku X „Poistenie diela“ tejto zmluvy,
	5. ak zhotoviteľ bude vykonávať stavebné práce v rozpore s podmienkami dohodnutými v zmluve alebo technologickými postupmi určenými platnými predpismi,
	6. porušenie povinností zhotoviteľa pri vykonávaní diela dohodnutých v zmluve o dielo, je na to písomne upozornený a napriek tomu nezjedná nápravu,
	7. nedodržanie zmluvného záväzku, ktorý zhotoviteľ uviedol vo svojej cenovej ponuke podľa podmienok účasti vo verejnom obstarávaní týkajúcich sa technickej a odbornej spôsobilosti, ak zhotoviteľ pri plnení predmetu zmluvy použije kapacity inej osoby,
	8. neprevzatie staveniska zhotoviteľom,
	9. ak zhotoviteľ neodstráni vady a nedorobky zistené pri preberacom konaní alebo vady zistené počas záručnej doby v lehote určenej podľa príslušných ustanovení tejto zmluvy,
	10. vadné plnenie zhotoviteľa,
	11. omeškanie objednávateľa s plnením finančných záväzkov vyplývajúcich z tejto zmluvy trvajúce dlhší čas ako 15 dní,
	12. podstatné porušenia zmluvy definované v iných ustanoveniach tejto zmluvy .
5. Za nepodstatné porušenie tejto zmluvy sa považuje každé porušenie zmluvy, okrem porušení zmluvy definovaných v tejto zmluve ako podstatné porušenie tejto zmluvy. V prípade nepodstatného porušenia tejto zmluvy je druhá zmluvná strana oprávnená odstúpiť od tejto zmluvy len v prípade, že zmluvná strana, ktorá je v omeškaní, nesplní svoju zmluvnú povinnosť ani napriek písomnému upozorneniu a poskytnutiu dodatočnej lehoty v trvaní najmenej 10 dní, ktorá jej bola na to poskytnutá. V písomnom upozornení musí byť podrobne špecifikované porušenie zmluvnej povinnosti ako aj upozornenie na právo odstúpiť od tejto zmluvy v prípade neodstránenia porušenia ani v dodatočnej lehote. V prípade neodstránenia porušenia ani v dodatočnej lehote má zmluvná strana právo odstúpiť od tejto zmluvy doručením písomného oznámenia o odstúpení od zmluvy.
6. Objednávateľ môže odstúpiť od tejto zmluvy okrem dôvodov podstatného a nepodstatného porušenia tejto zmluvy aj v súlade s § 19 zákona o verejnom obstarávaní.
7. V prípade odstúpenia od zmluvy ktorejkoľvek zo zmluvných strán má zhotoviteľ nárok na úhradu skutočne realizovaných prác na základe vykonanej inventarizácie na stavbe.
8. V prípade, že ktorákoľvek strana odstúpi od tejto zmluvy, musí písomné odstúpenie od zmluvy doručiť druhej strane. Účinky odstúpenia nastanú dňom doručenia písomného oznámenia o odstúpení od zmluvy druhej zmluvnej strane.Za doručenie sa považuje i nevyzdvihnutie doporučenej zásielky na pošte v odbernej lehote.

**Článok XIV.**

**Riešenie sporov**

1. Zmluvné strany sa dohodli, že všetky spory, ktoré vznikli alebo vzniknú z tejto zmluvy či v súvislosti s touto zmluvou budú riešiť predovšetkým vzájomnou dohodou. V prípade, že sa nepodarí takéto spory vyriešiť dohodou, je ktorýkoľvek zmluvný účastník oprávnený podať na miestne a vecne príslušný súd v Slovenskej republike návrh, aby súd o takomto spore rozhodol.

**Článok XV.**

**Ostatné ustanovenia**

1. Ak si zmluvné strany neplnia svoje zmluvné povinnosti, má tá zmluvná strana, ktorá je dotknutá porušením zmluvy, právo uplatniť právne prostriedky v zmysle tejto zmluvy (zmluvné pokuty, odstúpenie od zmluvy) a Obchodného zákonníka.
2. Zhotoviteľ nie je oprávnený previesť práva a povinnosti vyplývajúce pre neho z tejto zmluvy, ani ich časti, na inú osobu. Zhotoviteľ ďalej nie je oprávnený postúpiť a ani založiť akékoľvek svoje pohľadávky voči objednávateľovi vzniknuté na základe alebo v súvislosti s touto zmluvou o dielo alebo s plnením záväzkov podľa tejto zmluvy o dielo. Zhotoviteľ nie je oprávnený jednostranne započítať akúkoľvek svoju pohľadávku voči objednávateľovi vzniknutú z akéhokoľvek dôvodu proti pohľadávke objednávateľa voči zhotoviteľovi vzniknutej na základe alebo v súvislosti s touto zmluvou o dielo.
3. Zhotoviteľ berie na vedomie, že prípadnú škodu spôsobenú krádežou, stratou, zničením alebo iným poškodením jeho majetku (v areáli stavby) znáša v plnej výške.
4. V prípade vyššej moci musí zhotoviteľ bez meškania a nie neskôr ako do 5 dní odo dňa výskytu vyššej moci oznámiť objednávateľovi pôsobenie a charakteristiku vyššej moci a ďalej sa bude postupovať podľa Obchodného zákonníka.
5. Zhotoviteľ podpisom tejto zmluvy potvrdzuje a zaväzuje sa, že na plnení zmluvy sa budú podieľať iba osoby legálne zamestnané zhotoviteľom v súlade s právnym poriadkom Slovenskej republiky. Zhotoviteľ je povinný na požiadanie objednávateľa bezodkladne poskytnúť v nevyhnutnom rozsahu doklady (pracovné zmluvy, dohody o prácach vykonávaných mimo pracovného pomeru v zmysle Zákonníka práce) a osobné údaje fyzických osôb, prostredníctvom ktorých plní zmluvu, a ktoré sú potrebné na to, aby objednávateľ, mohol skontrolovať, či zhotoviteľ neporušuje zákaz nelegálneho zamestnávania.
6. V prípade, ak zhotoviteľ poruší svoju povinnosť podľa ods. 5 tohto článku zmluvy a kontrolný orgán uloží objednávateľovi pokutu za porušenie zákazu prijať prácu alebo službu podľa § 7b ods. 5 zákona č. 82/2005 Z.z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov alebo zhotoviteľ poruší svoju povinnosť podľa iného všeobecne záväzného predpisu a kontrolný orgán uloží objednávateľovi pokutu, tak sa zhotoviteľ zaväzuje uhradiť objednávateľovi zmluvnú pokutu v sume rovnajúcej sa pokute uplatnenej kontrolným orgánom u objednávateľa, a to do siedmich dní odo dňa jej uplatnenia u zhotoviteľa objednávateľom.

**Článok XVI.**

**Záverečné ustanovenia**

1. Zmluvné strany sa dohodli, že písomná korešpondencia bude posielaná na adresy uvedené v čl. I tejto zmluvy a v prípade ich zmeny je povinná tá strana, u ktorej zmena nastala o tom písomne druhú zmluvnú stranu bez zbytočného odkladu informovať. V prípade akýchkoľvek nejasností, neprevzatia písomností či pochybností pri doručovaní písomností bude za deň doručenia považovaný 3 pracovný deň nasledujúci po dni, kedy bola písomnosť preukázateľne odoslaná na adresu zmluvnej strany uvedenú v záhlaví tejto zmluvy, resp. na inú adresu písomne oznámenú druhej zmluvnej strane.
2. Zmluvné strany sa zaväzujú, že budú postupovať v súlade s oprávnenými záujmami druhej strany a že vykonajú všetky právne úkony, ktoré sa ukážu byť nevyhnutné pre realizáciu činností upravených touto zmluvou. Záväzok súčinnosti sa vzťahuje len na také úkony, ktoré prispejú alebo majú prispieť k dosiahnutiu účelu tejto zmluvy.
3. Prípadná neplatnosť jednotlivých ustanovení zmluvy nemá vplyv na platnosť a účinnosť ostatných zmluvných ustanovení. Zmluvní účastníci sa zaväzujú nahradiť neúčinné alebo neuskutočniteľné ustanovenia takou úpravou, ktorá bude pôvodnej formulácii ekonomicky a technicky najbližšia, a to tak, aby bol dosiahnutý účel zmluvy.
4. Táto zmluva (vrátane jej prípadných dodatkov) patrí medzi povinne zverejňované zmluvy podľa ustanovení § 5a zákona o slobodnom prístupe k informáciám (zákona č. 211/2000 Z. z. v znení neskorších predpisov) v spojení s ustanoveniami § 1 ods. 2 Obchodného zákonníka (zákona č. 513/1991 Zb. v znení neskorších predpisov) a ustanoveniami § 47a Občianskeho zákonníka (zákona č. 40/1964 Zb. v znení neskorších predpisov). Zhotoviteľ súhlasí so zverejnením tejto zmluvy (vrátane jej prípadných dodatkov) a faktúr zhotoviteľa doručených objednávateľovi pričom zhotoviteľ tiež disponuje písomným súhlasom inej dotknutej osoby (osoby konajúcej za zhotoviteľa) na zverejnenie jej údajov v tejto zmluve a vo faktúrach zhotoviteľa, a to zverejnenie objednávateľom počas trvania jeho povinnosti podľa § 5a ods. 1, 6 a 9 a § 5b zákona o slobodnom prístupe k informáciám; tento súhlas možno odvolať len po predchádzajúcom písomnom súhlase objednávateľa.
5. Táto zmluva nadobúda platnosť a je pre zmluvné strany záväzná odo dňa jej podpísania oprávnenými zástupcami oboch zmluvných strán; ak oprávnení zástupcovia oboch zmluvných strán nepodpíšu túto zmluvu v ten istý deň, tak rozhodujúci je deň neskoršieho podpisu. Táto zmluva nadobúda účinnosť dňom nasledujúcim po dni jej zverejnenia na webovom sídle (internetovej stránke) objednávateľa [§ 47a ods. 1 Občianskeho zákonníka v spojení s § 1 ods. 2 Obchodného zákonníka a s § 5a ods. 1, 6 a 9 zákona o slobodnom prístupe k informáciám].
6. Právne vzťahy zmluvných strán výslovne neupravené v tejto zmluve sa riadia príslušnými ustanoveniami Obchodného zákonníka a predpismi s ním súvisiacimi.
7. Zmluvné strany sa dohodli, že zmluvu možno meniť písomne, pričom zmeny sa uskutočnia formou písomných číslovaných dodatkov, podpísaných oprávnenými zástupcami oboch zmluvných strán a to v súlade s § 10a zákona o verejnom obstarávaní.
8. Zmluva je vyhotovená v šiestich originálnych vyhotoveniach, z ktorých dve vyhotovenia obdrží zhotoviteľ a štyri vyhotovenia obdrží objednávateľ.
9. Zmluvné strany (každá za seba) zhodne záväzne vyhlasujú, že sú oprávnené uzavrieť túto zmluvu, a že táto zmluva nebola uzavretá za nevýhodných ani nevyhovujúcich podmienok pre žiadnu zmluvnú stranu. Súčasne zmluvné strany (každá za seba) zhodne záväzne vyhlasujú, že sa s touto zmluvou dôkladne oboznámili a jej obsahu porozumeli, súhlasia s ňou, zaväzujú sa ustanovenia tejto zmluvy plniť, pričom zmluvné strany na znak toho, že táto zmluva je určitá, zrozumiteľná a zodpovedá ich slobodnej vôli, vlastnoručne podpísali túto zmluvu prostredníctvom svojich oprávnených zástupcov.
10. Zmluvné strany sa zaväzujú prípadné zmeny právneho stavu, ktoré by mohli mať vplyv na plnenie podmienok tejto zmluvy, oznámiť písomne druhej zmluvnej strane najneskôr 30 dní pred predpokladanou zmenou.
11. Prílohy k zmluve o dielo, ktoré tvoria neoddeliteľnú časť tejto zmluvy sú: Príloha č. 1 – Ponukový rozpočet

Príloha č. 2 – Štatút zmenového konania stavby

Príloha č. 3 – Grafický časový harmonogram realizácie diela

Príloha č. 4 – Podmienky na vykonanie diela týkajúce sa BOZP, OPP a OŽP

Príloha č. 5 – Zoznam subdodávateľov zhotoviteľa

Za objednávateľa: Za zhotoviteľa:

V ....., dňa. V <vyplní uchádzač>, dňa <vyplní uchádzač>

............................................... ..............................................

 <vyplní uchádzač>

# Príloha č.2

**k Zmluve o dielo č. .....**

**ŠTATÚT**

**zmenového konania stavby**

Zmenové konanie je dohodnutý postup pri prijímaní navrhovaných zmien projektovej dokumentácie v priebehu realizácie stavby a je zamerané na urýchlenú realizáciu vzniknutých naviac prác v nevyhnutnom rozsahu.

1. **Predkladanie návrhov zmien**

1. 1. Návrh na zmenu môže predkladať každý účastník výstavby (projektant, objednávateľ, zhotoviteľ stavby).

1.2. Návrhy na zmenu budú predkladané neodkladne po zistení nutnosti zmeny a to písomne – zápisom do stavebného denníka.

* 1. Písomná požiadavka s návrhom zmeny bude obsahovať najmä:
* kto návrh na zmenu predkladá (organizácia, meno, dátum)
* označenie miesta, ktorého sa navrhovaná zmena týka
* súčasný stav projektovej dokumentácie a realizácie
* názov a technický popis navrhovanej zmeny v prípade potreby vrátane potrebných náčrtkov,
* uvedenie dôsledkov neprijatia zmeny,
* zdôvodnenie ceny vrátane jej položkovitého ocenenia. Oceňovanie zmien bude podľa jednotkových cien uvedených v jednotlivých položkách podľa Prílohy č.1 – Ponukový rozpočet,
* odhad časovej a finančnej náročnosti zmeny.
1. **Prerokovanie zmien.**
	1. Objednávateľ písomne vyzve zhotoviteľa na rokovanie o návrhu zmeny.
	2. Na pracovnom prerokovaní návrhu zmeny sa posúdia najmä technické, administratívne a finančné podmienky návrhu zmeny.
	3. Pracovné prerokovanie sa musí uskutočniť i v prípade, že niektorý účastník zmenového konania má odmietavé stanovisko.
	4. Zmenové konanie organizuje objednávateľ za podmienky obdržania všetkých potrebných materiálov pre posúdenie návrhu zmeny.
2. **Schválenie zmien.**
	1. Po pracovnom prerokovaní návrhu zmeny a jej prijatí bude podpísaná Zápisnica o rokovacom zmenovom konaní.
	2. Objednávateľ schválením a podpísaním Zápisnice o rokovacom zmenovom konaní objednáva realizáciu zmeny u zhotoviteľa.
	3. Zmeny, ktoré majú vplyv na termín ukončenia prác, je možné vykonať len na základe dodatku k zmluve o dielo..
	4. Zmeny, ktoré nemajú vplyv na cenu a termín ukončenia prác a nezhoršujú štandard vybavenia stavby nepodliehajú zmenovému konaniu podľa tohto štatútu.
3. **Zástupcovia splnomocnení na pracovné prerokovanie zmien:**

za objednávateľa:

<vyplní objednávateľ>

za technický dozor objednávateľa:

<vyplní objednávateľ>

za projektanta:

<vyplní objednávateľ>

za zhotoviteľa:

<vyplní uchádzač>

Podpisy zástupcov zmluvných strán:

Za objednávateľa: Za zhotoviteľa :

…………………………………… ………………………………………….

Príloha č.4

 k Zmluve o dielo č. .....

Podmienky na vykonanie diela

týkajúce sa BOZP, OPP a OŽP

# I. Ochrana životného prostredia

1. Zhotoviteľ je pri vykonávaní diela povinný dodržiavať ustanovenia všeobecne záväzných právnych predpisov o ochrane životného prostredia.
2. Zhotoviteľ je zodpovedný za znečistenie a poškodenie životného prostredia, ku ktorému došlo v súvislosti s vykonávaním diela. Zhotoviteľ je povinný odstrániť následky takého znečistenia a poškodenia a nahradiť spôsobené škody. Zároveň znáša všetky sankcie s tým spojené.
3. Zhotoviteľ je povinný vlastné mechanizmy a mechanizmy svojich subdodávateľov prevádzkovať a udržiavať v riadnom technickom stave tak, aby nedochádzalo k únikom znečisťujúcich látok do životného prostredia. Je povinný mechanizmy a zariadenia prevádzkovať a udržiavať v súlade s podmienkami určenými ich výrobcami a právnymi predpismi v oblasti ochrany ovzdušia. V prípade zistenia porušenia uvedených povinností, má Objednávateľ právo zastaviť prevádzku týchto mechanizmov a vykázať ich zo svojich objektov.
4. Plnenie povinností pôvodcu a držiteľa odpadov pre odpady vznikajúce pri servisných, čistiacich alebo udržiavacích prácach vykonávaných v sídle alebo mieste podnikania alebo inom mieste pôsobenia objednávateľa, zabezpečuje objednávateľ v zmysle platného zákona o odpadoch.
5. Plnenie povinností pôvodcu a držiteľa odpadov pre odpady, ktoré vzniknú v súvislosti s vykonávaním iných prác pri vykonávaní diela, je povinný zabezpečiť zhotoviteľ v zmysle platného zákona o odpadoch. Zhotoviteľ je povinný zaradiť odpad v zmysle katalógu odpadov, viesť evidenciu odpadov s evidovaním druhu a množstva odpadov, spôsobu nakladania s nimi, konečného zhodnocovateľa resp. zneškodňovateľa; triediť odpad podľa druhov a zabezpečiť prednostne jeho zhodnotenie, a ak to nie je možné, zabezpečiť jeho zneškodnenie u oprávnenej organizácie. Je povinný vypracovať a zabezpečiť schválenie zákonom požadovaných dokladov a získanie potrebných súhlasov. Kópie dokumentácie o nakladaní s odpadmi odovzdá pri odovzdaní vykonaných prác zhotoviteľ objednávateľovi,
6. Ak sú súčasťou diela látky alebo ak sú pri vykonávaní diela použité látky, ktoré majú jednu alebo viac nebezpečných vlastností, je zhotoviteľ povinný v príslušnej dokumentácii charakterizovať riziká vyplývajúce z používania diela, identifikovať nebezpečenstvá a určiť opatrenia na bezpečnú manipuláciu, skladovanie a prepravu týchto látok resp. tohto diela, a to najmä z hľadiska ochrany zdravia a životného prostredia. V prípade, ak súčasťou diela je dodávka tovaru, ktorý obsahuje nebezpečné chemické látky alebo nebezpečné chemické prípravky, obchodný partner je povinný poskytnúť kartu bezpečnostných údajov v súlade s osobitnými právnymi predpismi.

# II. Bezpečnosť a ochrana zdravia pri práci a ochrana pred požiarmi

1. Zhotoviteľ zodpovedá za prípravu a vykonávanie opatrení na zaistenie bezpečnosti, ochrany zdravia pri práci (ďalej len BOZP) a ochrany pred požiarmi (ďalej len PO), koordináciu činností a informovanosť svojich zamestnancov a osôb konajúcich v jeho mene, ako aj zamestnancov objednávateľa na mieste výkonu predmetu zmluvy, keď v súvislosti s jej plnením môže dôjsť k ohrozeniu oprávnených záujmov objednávateľa.
2. Zhotoviteľ vykoná všetky potrebné opatrenia, aby zabezpečil na pracovisku v rozsahu predmetu zmluvy a v súvislosti s jej plnením bezpečnosť svojich zamestnancov, zamestnancov objednávateľa a ďalších osôb, ktoré sa s vedomím objednávateľa zdržujú v mieste plnenia predmetu zmluvy.
3. Zhotoviteľ je povinný starať sa o bezpečnosť a ochranu zdravia všetkých osôb, ktoré sa nachádzajú s jeho vedomím na mieste plnenia predmetu zmluvy.
4. Zhotoviteľ v súvislosti s plnením predmetu zmluvy môže užívať pracoviská, prevádzkovať pracovné prostriedky a používať pracovné postupy, len ak zodpovedajú predpisom na zaistenie bezpečnosti a ochrany zdravia pri práci, ak sú dodržané podmienky, ktoré vymedzil ich projektant, konštruktér, tvorca alebo výrobca a po vykonaní údržby, prehliadok, kontrol, skúšok ustanovených osobitnými predpismi alebo technickou dokumentáciou výrobcu.
5. Zhotoviteľ sa zaväzuje:
	1. dodržiavať právne predpisy na zaistenie BOZP a PO; dodržiavať ostatné predpisy, zásady bezpečnej práce, zásady ochrany zdravia pri práci a zásady bezpečného správania na pracoviskách objednávateľa, dodržiavať určené technologické alebo pracovné postupy, návody, pravidlá, pokyny a interné predpisy objednávateľa, ktoré súvisia s plnením predmetu zmluvy a s ktorými bol oboznámený,
	2. konať tak, aby umožnil zamestnancom objednávateľa a tretím osobám plniť povinnosti na zaistenie BOZP a PO,
	3. vykonávať opatrenia na zaistenie bezpečnosti a ochrany zdravia pri práci so zreteľom na všetky okolnosti týkajúce sa plnenia predmetu zmluvy a v súlade s právnymi predpismi a ostatnými predpismi na zaistenie bezpečnosti a ochrany zdravia pri práci, zohľadňovať pritom meniace sa skutočné a predvídateľné okolnosti. V tej súvislosti určovať bezpečné pracovné postupy, určovať a zabezpečovať ochranné opatrenia, ktoré sa musia vykonať, a určovať a zabezpečovať ochranné prostriedky, ktoré sa musia používať,
	4. vykonávať iba práce, obsluhovať iba stroje a zariadenia a používať iba látky, ktoré boli určené špecifikáciou pre plnenie predmetu zmluvy,
	5. zabezpečovať, aby pracoviská, komunikácie, organizácia práce, pracovné prostriedky, materiály, pracovné a výrobné postupy, ktoré využíva zhotoviteľ v súvislosti s plnením predmetu zmluvy neohrozovali bezpečnosť a zdravie osôb, ktoré sa oprávnene zdržujú v mieste plnenia predmetu zmluvy,
	6. bezodkladne oznamovať zodpovednému zástupcovi objednávateľa nedostatky a iné závažné skutočnosti, ktoré by pri práci mohli ohroziť bezpečnosť alebo zdravie zamestnancov objednávateľa alebo iných osôb, ktoré sa zdržujú na mieste plnenia predmetu zmluvy o ktorých sa dozvedel v súvislosti s jej plnením,
	7. dodržiavať zákaz fajčenia a požívania alkoholických nápojov na pracoviskách objednávateľa. Zamestnanec zhotoviteľa alebo osoba konajúca v jeho mene je povinná podrobiť sa vyšetreniu, ktoré vykonáva objednávateľ oprávnenými zamestnancami za účelom zistenia, či nie je pod vplyvom alkoholických nápojov, omamných látok alebo psychotropných látok. Ak podľa postupov zisťovania, uvedených v internom predpise objednávateľa, bola u zamestnanca zhotoviteľa vykonaná kontrola na dodržiavanie zákazu požitia alkoholických nápojov s pozitívnym výsledkom, tento zamestnanec sa stal pre objednávateľa neakceptovateľným a zhotoviteľ je povinný rešpektovať požiadavku objednávateľa na jeho výmenu.
6. Zhotoviteľ v súvislosti s plnením predmetu zmluvy je povinný vykonať ochranné opatrenia:
	1. náležite inštalovať, používať a udržiavať bezpečnostné a ochranné zariadenia nevyhnutné na zaistenie bezpečnosti, ochrany zdravia pri práci na mieste plnenia predmetu zmluvy. V tej súvislosti je povinný aj vhodne zabezpečiť miesto plnenia predmetu zmluvy proti vstupu nepovolaných osôb.
	2. môže začať plniť predmet zmluvy až vtedy, ak je miesto plnenia náležite zabezpečené, vybavené na bezpečný výkon práce a sú dodržané všetky podmienky na zaistenie bezpečnosti a ochrany zdravia ustanovené platnými právnymi predpismi.
	3. zabezpečí dodržiavanie zákazu vstupovať a zdržiavať sa v priestore a vykonávať tam činnosti, ktoré by mohli bezprostredne ohroziť život alebo zdravie pokiaľ nevykonal a neskontroloval vykonanie všetkých opatrení za zaistenie bezpečnosti a ochrany zdravia pri práci.
	4. dodržiavať bezpečnostné označenia, výstražné signály a príslušné upozornenia a pokyny kompetentných vedúcich zamestnancov objednávateľa v mieste plnenia predmetu zmluvy.
	5. povinný zreteľne označovať pracoviská a zariadenia , ktoré môžu ohroziť alebo poškodiť zdravie zamestnanca, a používať bezpečnostné a zdravotné označenie pri práci podľa osobitného predpisu,
	6. zabezpečiť pohyb svojich zamestnancov a  osôb konajúcich v jeho mene len na určenom pracovisku a v určenom priestore.
7. Zhotoviteľ je povinný bezodkladne oboznámiť objednávateľa o mimoriadnej udalosti (nebezpečná udalosť, pracovný úraz zamestnanca zhotoviteľa alebo inej osoby konajúcej v mene zhotoviteľa), ktorá sa stala v súvislosti s plnením predmetu zmluvy. O tomto je povinný informovať objednávateľa aj vtedy, ak k mimoriadnej udalosti nedošlo v súvislosti s plnením predmetu zmluvy ale na pracoviskách objednávateľa.
8. Zhotoviteľ zodpovedá za vedenie predpísanej technickej a prevádzkovej dokumentácie súvisiacej s jeho plnením predmetu zmluvy v rozsahu a kvalite určenej platným právnym predpisom a požiadavkami objednávateľa tak, aby zodpovedala skutočnému stavu.
9. Technickú dokumentáciu nevyhnutnú pre uvedenie diela do prevádzky a jeho užívanie v súlade s platnými právnymi predpismi je zhotoviteľ povinný odovzdať objednávateľovi najneskôr pri odovzdaní, resp. prevzatí diela. Projektová, sprievodná technická a prevádzková dokumentácia musí byť vyhotovená v slovenskom jazyku. Uvedené sa nevzťahuje na doklady, preukazujúce zhodu s požadovanými technickými predpismi podľa osobitného predpisu.
10. Zhotoviteľ pri plnení predmetu zmluvy vypracováva, vedie, uchováva a v prípade potreby neodkladne aktualizuje predpísanú dokumentáciu, záznamy a evidenciu súvisiacu so zabezpečením bezpečnosti a ochrany zdravia pri práci.
11. Zhotoviteľ za účelom vytvorenia podmienok na zaistenie bezpečnosti práce v súvislosti plnením zmluvných činností musí vypracovať technologický alebo pracovný postup montáže ním montovaných stavebných a technologických konštrukcií, obsahujúci požiadavky na zaistenie bezpečnosti a ochrany zdravia pri práci.
12. Zhotoviteľ pri zmene podmienok, ktoré môžu v súvislosti s plnením predmetu zmluvy nepriaznivo ovplyvniť bezpečnosť práce, je povinný vykonať potrebné zmeny technologických alebo pracovných postupov.
13. Vyrábať, montovať rekonštruovať, opravovať, udržiavať vyhradené technické zariadenia, vykonávať ich odborné prehliadky a odborné skúšky môže zhotoviteľ iba na základe oprávnenia, ktoré mu na tieto činnosti vydal orgán inšpekcie práce.
14. Zhotoviteľ zodpovedá za kvalifikáciu, odbornú a zdravotnú spôsobilosť svojich zamestnancov a osôb konajúcich v jeho mene, určenú pre výkon zmluvných činností.
V tej súvislosti je povinný zaraďovať zamestnancov na výkon práce so zreteľom na ich zdravotný stav, schopnosti, kvalifikačné predpoklady a odbornú spôsobilosť podľa právnych predpisov a ostatných predpisov na zaistenie bezpečnosti a ochrany zdravia pri práci a nedovoliť, aby vykonávali práce, ktoré nezodpovedajú ich zdravotnému stavu a schopnostiam a na ktoré nemajú vek, kvalifikačné predpoklady alebo doklad o odbornej spôsobilosti podľa právnych predpisov a ostatných predpisov na zaistenie bezpečnosti a ochrany zdravia pri práci.
15. Zhotoviteľ poveruje obsluhou určených pracovných prostriedkov a vykonávaním určených činností ustanovených právnymi a ostatnými predpismi na zaistenie bezpečnosti a ochrany zdravia pri práci osoby na základe ich platného osvedčenia na vykonávanie činnosti alebo preukazu na vykonávanie činnosti vydaného oprávnenou právnickou osobou, fyzickou osobou alebo právnickou osobou, ktorá má na to oprávnenie.
16. Zhotoviteľ písomne poveruje osoby, ktoré v jeho mene plnia predmet zmluvy vykonávaním činností s vyšším rizikom, ktoré ustanovil osobitný predpis.
17. Objednávateľ zabezpečí oboznámenie zamestnancov zhotoviteľa pred začatím plnenia predmetu zmluvy a v jej súvislosti:
	1. s príslušnými právnymi predpismi a ostatnými predpismi na zaistenie BOZP,
	2. s existujúcimi a predvídateľnými nebezpečenstvami a ohrozeniami a ich dopadmi, s ochranou pred nimi,
	3. so zákazom vstupovať do priestorov, zdržovať sa v priestoroch a vykonávať činnosti, ktoré by mohli bezprostredne ohroziť život alebo zdravie osôb, participujúcich na plnení predmetu zmluvy,
	4. so zásadami bezpečnej práce a zásadami bezpečného správania na pracoviskách objednávateľa,
	5. so súvisiacimi internými pokynmi objednávateľa,
	6. s opatreniami a postupmi v prípade poškodenia zdravia vrátane poskytnutia prvej pomoci, ako aj o opatreniach a postupe v prípade zdolávania požiaru, záchranných prác a evakuácie.
18. Zhotoviteľ sa zaväzuje plniť predmet zmluvy až po absolvovaní školenia BOZP a ochrany pred požiarmi všetkých jeho zamestnancov alebo osôb konajúcich v jeho mene podieľajúcich sa na realizácii predmetu zmluvy pred jej začatím a ďalej v intervaloch určených objednávateľom.
19. Zhotoviteľ je povinný preukázateľne oboznámiť objednávateľa s rizikami a ohrozeniami, ktoré vyplývajú z činnosti zhotoviteľa pre zamestnancov objednávateľa alebo iné osoby, ktoré sa dôvodne zdržujú v mieste plnenia predmetu zmluvy.
20. Ak pri plnení predmetu zmluvy nastanú okolnosti, na základe ktorých je objednávateľ v zmysle NV SR č. 396/2006 Z.z. povinný zabezpečiť koordináciu bezpečnosti ustanoveným koordinátorom, zhotoviteľ je povinný objednávateľa neodkladne písomne na túto skutočnosť upozorniť.
21. Zhotoviteľ je povinný zabezpečiť, aby pracoviská, stroje, zariadenia, nástroje, látky a pod., na ktorých resp. s ktorými pracuje a ktoré využíva pri plnení predmetu tejto zmluvy, zodpovedali príslušným predpisom a neohrozovali bezpečnosť a ochranu zdravia pri práci. Za tým účelom je povinný ich používať iba za prevádzkových a pracovných podmienok, pre ktoré boli konštruované a vyrobené a vykonávať ich potrebnú údržbu, opravy a kontroly.
22. Zhotoviteľ je povinný vybaviť svojich zamestnancov na vlastné náklady OOPP, adekvátnymi prostrediu a ohrozeniam, ktorým sú vystavení v súvislosti s plnením predmetu zmluvy. Zároveň zodpovedá za vybavenie a označenie OOPP osôb konajúcich v jeho mene.
23. Zamestnanci zhotoviteľa, ako aj osoby konajúce v jeho mene sú povinní používať určeným spôsobom pridelené osobné ochranné pracovné prostriedky.
24. Zhotoviteľ pri vykonávaní činností spojených so zvýšeným nebezpečenstvom vzniku požiaru zodpovedá za plnenie úloh vyplývajúcich z ustanovení platných právnych predpisov v oblasti ochrany pred požiarmi. O takejto činnosti je vždy povinný informovať zodpovedného zástupcu objednávateľa a pritom je povinný rešpektovať jeho pokyny v súvislosti so zabezpečením resp. vykonaním protipožiarnych opatrení.
25. Zváracie práce a inú manipuláciu s otvoreným ohňom na pracoviskách so zvýšeným požiarnym nebezpečenstvom je zhotoviteľ oprávnený vykonávať len na základe písomného povolenia na prácu vystaveného objednávateľom.
26. Zhotoviteľ je povinný v súvislosti s plnením predmetu zmluvy vykonať opatrenia a určiť postupy na zabezpečenie poskytnutia prvej pomoci, vykonanie záchranných prác, evakuáciu zamestnancov a zabezpečiť prostriedky potrebné na ochranu života a zdravia zamestnancov v mieste plnenia predmetu zmluvy pre prípad vzniku bezprostredného a vážneho ohrozenia života alebo zdravia. O vykonaných opatreniach informuje objednávateľa a ďalšie osoby zdržujúce sa na mieste plnenia predmetu zmluvy
27. Objednávateľ prostredníctvom bezpečnostného technika alebo koordinátora bezpečnosti je oprávnený kontrolovať a vyžadovať plnenie zmluvných ustanovení v oblasti bezpečnosti a ochrany zdravia pri práci, dodržiavanie právnych predpisov a ostatných predpisov na zaistenie bezpečnosti a ochrany zdravia pri práci, zásad bezpečnej práce, ochrany zdravia pri práci a bezpečného správania na pracovisku a bezpečných pracovných postupov zamestnancami zhotoviteľa a ďalšími osobami, ktoré sa zúčastňujú na plnení predmetu zmluvy. Zhotoviteľ je povinný odstraňovať nedostatky zistené kontrolnou činnosťou objednávateľa a tomto ho preukázateľne informovať.
28. Príslušný bezpečnostný technik a koordinátor bezpečnosti sú oprávnení uložiť zodpovednému zamestnancovi zhotoviteľa vykonanie nevyhnutných opatrení na ochranu bezpečnosti a zdravia osôb, zdržujúcich sa v mieste plnenia predmetu zmluvy. Ak je bezprostredne ohrozený život alebo zdravie zamestnancov, uložené opatrenie platí až do jeho zrušenia tým, kto ho uložil alebo osobou, ktorá je v zmysle zmluvy oprávnená konať v mene objednávateľa.
29. Záznamy o vykonaní kontroly dodržiavania opatrení na zabezpečenie bezpečnosti a ochrany zdravia pri práci a prijatých opatreniach kompetentné osoby zaznamenávajú do stavebného resp. montážneho denníka. Ak v súvislosti s plnením predmetu zmluvy stavebný alebo montážny denník nie je vedený, osoby oprávnené vykonávať kontrolu dodržiavania opatrení na zaistenie bezpečnosti a ochrany zdravia pri práci písomný záznam z kontroly odovzdávajú zodpovednému zamestnancovi zhotoviteľa, pričom tento prevzatie dokumentu potvrdzuje svojim podpisom. O splnení opatrení zhotoviteľ informuje písomne osobu, ktorá opatrenie uložila a osobu, ktorá je v zmysle zmluvy oprávnená konať v mene objednávateľa.
30. Zhotoviteľ je povinný bezodkladne oznamovať zodpovednému zástupcovi objednávateľa nedostatky a iné závažné skutočnosti, ktoré by pri práci mohli ohroziť bezpečnosť alebo zdravie jeho zamestnancov, zamestnancov objednávateľa alebo tretích osôb, o ktorých sa dozvedel v súvislosti s plnením predmetu zmluvy.
31. Zhotoviteľ bezodkladne a najneskôr v určených termínoch odstraňuje nedostatky zistené pri jeho plnení predmetu zmluvy, ktoré majú potenciál ohroziť bezpečnosť alebo zdravie osôb, ktoré boli zistené kontrolnou činnosťou objednávateľa alebo ktorá bola zistená vlastnou činnosťou zhotoviteľa a ktorých odstránenie je v jeho kompetencii.
32. Náklady, ktoré vzniknú objednávateľovi z dôvodu porušenia predpisov na zaistenie BOZP a OPP zhotoviteľom, alebo tretími osobami, ktoré konajú v jeho mene v súvislosti s plnením predmetu zmluvy znáša zhotoviteľ.
33. Za škody, ktoré vzniknú objednávateľovi nevykonaním alebo nedostatočným vykonaním preventívnych opatrení a ďalších opatrení na zaistenie BOZP a OPP zhotoviteľom, nedostatočnou koordináciou a informovanosťou v súvislosti s plnením predmetu zmluvy zodpovedá zhotoviteľ.

Za objednávateľa: Za zhotoviteľa:

V ....., dňa. V <vyplní uchádzač>, dňa <vyplní uchádzač>

............................................... ..............................................

 <vyplní uchádzač>

Príloha č.5

 k Zmluve o dielo č. .....

# Zoznam subdodávateľov zhotoviteľa

V súlade s ustanovením § 41 ods. 3 zákona o verejnom obstarávaní verejný obstarávateľ

požaduje od úspešného uchádzača, aby najneskôr v čase uzavretia zmluvy uviedol:

1. údaje všetkých známych subdodávateľoch v rozsahu obchodné meno, sídlo, IČO,

zápis do príslušného obchodného registra;

2. údaje o osobe oprávnenej konať za subdodávateľa v rozsahu meno a priezvisko, adresa

pobytu, dátum narodenia.

Počet riadkov tabuľky doplní uchádzač podľa potreby.

|  |  |  |
| --- | --- | --- |
| p.č. | Obchodné meno, sídlo subdodávateľa a IČO | Osoba oprávnená konať za subdodávateľa (meno a priezvisko, adresa pobytu, dátum narodenia) |
| 1. | < Vyplní uchádzač> | < Vyplní uchádzač> |
| 2. | < Vyplní uchádzač> | < Vyplní uchádzač> |
| 3. | < Vyplní uchádzač> | < Vyplní uchádzač> |

V prípade, že zhotoviteľ nebude zadávať akýkoľvek podiel plnenia subdodávateľom, nevypĺňa tabuľku.